text:
Kuxwayiswe abahloli bezikole zaseKZNComment on this story
MHLENGI SHANGASE
ABAHLOLI ezikoleni zaKwaZulu-Natal sebeyalelwe ukuthi yize bengamalungu ezinyunyana noma besemaqenjini ahlukene ezepolitiki kodwa konke lokhu abakushiye ngaphandle komsebenzi bagxile ekwesekeni othishanhloko nezikole.
Lesi sexwayiso sikhishwe yinhloko yoMnyango wezeMfundo esifundazweni, uDkt Nkosinathi Sishi ekhuluma nabahloli nabaqondisi bezifunda eThekwini izolo.
USishi uthe umsebenzi oseqhulwini ngukuthi beseke izikole nothishanhloko baqinisekise ukuthi uhlelo lwezemfundo luyalandelwa.
“Noma kungathiwa ukuyiphi inyunyana noma ukuliphi iqembu lezepolitiki, uma ungumhloli noma unguthishanhloko usuke usumele umqashi ongumnyango. Animele izinyunyana noma amaqembu ezepolitiki. Kushiyeni ngaphandle konke lokho nenze umsebenzi eniqashelwe wona njengezimenenja,” kusho uSishi.
Uthe okwenzeka ekilasini yiyona into ebaluleke kakhulu kubona wathi kumele isikhathi sabo esiningi basichithe ezikoleni kunasemahhovisi.
“Isikhathi esiningi senu kumele nisichithe nixazulule izinkinga ezikoleni, hhayi kwenye indawo. Kubalulekile ukuthi uma nisebenza ningaqumbi ngoba anibakhulu ukudlula abanye abasebenzi, kungathi uma kufike nina bahloli bese kuthiwa kuma yonke into, sebenzani ngamaqoqo,” kuqhuba uSishi.
Uthe izingane eziningi ezifeyilayo yilezo zabangaphili kangcono wathi lezo eziphila ntofontofo zenza kahle kakhulu.
Ukhale nangokuthi akubona abafundi abafeyilayo kodwa kusuke kufeyile wonke umnyango kusuka kuyena njengenhloko kuye kubahloli ngaphambi kokuba kufike ezikoleni.
“Akubona abafundi abafeyilayo kodwa wuhlelo lwezemfundo olusuke lufeyilile bese kuba sengathi yibona. Kwamanye amazwe akugxiliwe kakhulu ezingeni lokuphasa kwaMatric ngoba bonke abafundi bakhona basuke bezithemba bazi ukuthi bazophasa,” usho kanje.
Njengoba kuqhubeka izingxoxo zamaholo phakathi kukahulumeni nezinyunyana, uSishi uthe kumele kuphele inyanga ezayo ibe isiphothuliwe isilabhasi.
“Insimbi iyashisa sifuna ukuthi kuphela inyanga ezayo ibe isiphelile isilabhasi ukuze kuthi noma kwenzeka noma yini sazi ukuthi siqedile. Kusengenzeka noma yini izinyunyana zithi azisamukeli isiphakamiso samaholo, zithi ziya emgwaqweni ngakho kumele sibe sesiqede yonke into,” usho kanje.
Yize engafunanga ukunaba kabanzi kodwa uthe uma kusuke kuthiwa kuphaswe ngo-70% kuleli kusuke kungakhulunywa iqiniso.
UNksz Judy Dlamini, oyisikhulu sophiko i-Institutional Development and Support, ugcizelele kwelokuthi abahloli abangathi xhinti ezikoleni kodwa abazinze usuku lonke ukuze baxazulule izinkinga ezikhona.
Uthe kumele bazi ukuthi isikhathi esiningi bayosichitha bexazulula izinkinga ezikhona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
‘Bengingamazi nokumazi u-Anene’
2013-02-12 10:04
Bredasdorp - Indoda yaseBredasdorp ebikade iboshelwe icala lokudlwengulwa nokubulawa kuka-Anene Booysen, 17, ithi amaphoyisa asilimaze asiqeda isithunzi sayo, kubika iDaily Voice.
Lo makhenikha oneminyaka engu-23 ubudala uthi ubengamazi nokumazi umufi.
UMatthew Prins, ubengumsolwa wesithathu ukuthi aboshelwe leli cala,, waboshwa ngoLwesihlanu nokho wadedelwa ngakussa ngemuva kophenyo.
UMatthew utshele amaphoyisa ukuthi wabe evakashele abangani, ngelanga ekwabulawa ngalo u-Anene.
“Ngangikhona endaweni kodwa ngingekho endaweni yokucima ukoma, la kwakukhona khona umufi. Akuyona nje nendawo engiyihambelayo."
“Ngaqala ukuzwa ngesehlakalo, ngoLwesibili ekuseni, ngesikhathi kutheleka amaphoyisa la sihlala khona, amaphoyisa athola igazi emotweni yami. Besekuphele isikhathi esiyisonto leli gazi likhona emotweni," kulandisa uPrins.
Uthi wazama ukuchazela amaphoyisa kodwa ayengafuni kuzwa lutho.
UPrins uthi wabizelwa esiteshini samaphoyisa eBredasdorp, ngesikhathi amaphoyisa efuna ukusesha ikhadi lakhe likamakhalekhukhwini.
“Ngangibuhlungu kakhulu emoyeni, ngidabukela nomndeni wami. Amaphoyisa angiphatha kambi kakhulu."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24

robotstxt: allowed

filter: keep


text:
Siphelile isithwathwa: Izangoma zezulu
2011-07-27 09:38
Johannesburg - Izangoma zezulu zithi sekuphelile ukuwa kwesithwathwa nokuholele ekuvalweni kwemigwaqo emikhulu kuleli njengoba kulindeleke ukuthi izulu liphenye kungekudala.
"Kuphele izolo ebusuku ukuwa kweqhwa," kusho isangoma sezulu seSA Weather Service, uPuseletso Mofokeng ngoLwesithathu.
UMofokeng uthe kungalindeleka izimvula ogwini oluKwaZulu-Natal phakathi kweTheku neKosi Bay ngoLwesithathu ekuseni, kodwa lizoqala liphenye emini.
"Ngeke linethe ezingxenyeni eziningi zakuleli."
ELesotho kusazobanda kodwa akulindelekanga kuwa kwesithwathwa.
"Emini ngoLwesine kungase kube nomoya obandayo ohelezayo eWestern Cape nasezingxenyeni eziseningizimu yeNorthern Cape," kusho uMofokeng.
Kodwa abantu kumele bazilungiselele impelasonto ebandayo kulona lonke leli.
- “Like” ikhasi lethu ku-Facebook ukuze ukwazi ukujoyina inkulumo ngolimi lwakho
- Landela IzindabaNews24 kuTwitter
- SAPA


text:
I-NPA ithole isicelo esivela ku-M&G
2011-11-24 11:55
Pretoria — INational Prosecuting Authority isitholile isicelo seMail&Guardian sokushicilela imininingwane ezokhombisa ukuthi okhulumela iHhovivi likaMengameli uMac Maharaj waqamba amanga kwikhomishana yophenyo.
"UMenzi Simelane ongumqondisi kazwelonke weNational Public Prosecutions uyitholile incwadi ephuma kubameli beMail & Guardian," kusho okhulumela iNPA uMthunzi Mhaga ngoLwesithathu.
Uthe incwadi ingodaba lukaMac Maharaj.
Leli phephandaba lalihlele ukushicilela lolu dala ngoLwesihlanu olwedlule.
Kunalokho, ekhasini labo lokuqala kwakukhona isithombe sikaMaharaj namagama athi sinqunywe umlomo. ngeke sikwazi ukukwethulela lolu daba ngenxa yokwesatshiswa ngokubhekana nengalo yomthetho."
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
UPitso uthi uhlalele ethembeni
2012-12-10 10:04
Johannesburg - Njengoba enqobe umdlalo wokuqala kusukela ethathe amatomu kuMamelodi Sundowns, uPitso Mosimane uthi iqembu lakhe lihamba ngendlela.
NgokweSoccer Laduma, amaBrazilians anqobe ngo 1-0 ngesikhathi etholana phezulu neBlack Leopards ngeSonto, ngegoli likaKatlego Mphela.
“Kancane kancane siyeza, iqembu lisathukile. Uma ubuka umdlaolo wethu neFree State Stars, sakwazi ukuthi siwugcine umnandi. Kumele siqale ukufaka amagoli manje ukuze siphendule amatafula," kusho uMosimane.
“IBlack Leopards idlala kahle kanti ayisinikanga thuba."
UMosimane
uthi ujabule ngokubuya kukaMphela wavuma ukuthi ubemincile ngesikhathi emfaka njengoba ebuya ekulimaleni.
“Bekunzinyana, nami ngisaba. Ngijabule ngokubuya kukaKiller."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UZille akalibonanga elidlalayo eNkandla
2012-11-05 07:56
Durban - Umholi weDemocratic Alliance uHelen Zille akabange esaphumelela ukuyohlola umuzi kaMengameli Jacob Zuma njengoba ebehlelile eNkandla njengoba evinjwe abalandeli be-African National Congress ngeSonto.
Amaphoyisa abone kuwumqondo omuhle ukuthi uZille angasaqhubeka nohambo ngenxa yokusabela ezokuphepha.
Isixuku ebesibalelwa ebantwini abacela enkulungwaneni besigoloze emgwaqeni ongenela ekhaya likaZuma.
Ngemuva kokukhuluma nabezindaba, uZille ube esevulela i-ANC icala lokuhlangana ngokungemthetho nokuvala imigwaqo yomphakathi kulandela ukubhuntsha kohambo lwakhe olubheke eNkandla.
IDA ibifuna ukuhambela umuzi kamengameli ukubona umsebenzi oqhubekayo njengoba uzolungiswa ngemali engaphezu kuka-R200 million.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone indoda engozini yeloli eKZN
2012-11-07 10:01
Johannesburg - Kushone indoda kwathi enye yalimala ngesikhathi kwehla ingozi, iloli ligingqika emgwaqeni onguN3, ngaseMooi River, KwaZulu-Natal.
Okhulumela abahambisa usizo lokuqala bakwaNetcare 911, uChris Botha uthi abatakuli bafice iloli lilele ngomhlane, umshayeli ubethanqazeke ngaphandle kanti umsizi wakhe yena ubebhajwe ngaphakathi.
Kusetshenziswe isinsimbi zokutakula ukuzama ukukhulula indoda lena, nokho ibikade isishonile, umshayeli ungeniswe esibhedlela esiseMgungundlovu.
– Landela IzindabaNews24 kuTwitter
(@IzindabaNews24).
- SAPA


text:
UNaima ufike ngezinkani kwi-Afro-jazzComment on this story
SIZWE BLOSE
KUBUKEKA sengathi izobhingcisela nxanye iningi labaculi intokazi yaseBhomela, ePort Shepstone ecula i-afro jazz.
ULungile “Naima” Khumalo (23) (osesithombeni), ikhono lakhe elifaniswa nelentokazi eshisa izikhotha uZahara, uthi uqale ukucula esontweni kodwa lwakhula kakhulu esefunda amabanga aphezulu, eNgwemabala High.
“Ngithe uma ngijoyina ikwaya yakulesi sikole ngathola kuculwa amaculo ajwayelekile, ngibe sengibabhalela amaculo okwagcina kuculwa wona,” kuchaza uNaima.
Uthi ngemuva kokuqeda ibanga leshumi ube esengenela inhlolokhono yabaculi bendawo okwakumele bacule kuGu Jazz Festival, nalapho agila khona izimanga ngokuthi anqobe, kwagcine kuqokwe yena enqwabeni yabantu ababezozama inhlanhla.
Uthi into eyenza izinto zakhe zashesha kakhulu ngukusebenzisana okuhle nabahleli boGu Jazz Festival, athe uma kuhambe kahle konke angagcina ebonakala esiteji eshaya izingoma ezimbili noma ezintathu ezizophuma kwi albhamu yakhe entsha, kule festiveli ezoba ngoJuni 23, ePort Shepstone.
UNaima uthi yize ecula i-afro jazz kodwa uyakwazi ukucula nezinye zezinhlobo zomculo.
Uthi i-albhamu yakhe ingase iphume ngo-Agasti kodwa abantu bazoqala ukuzwa enye ingoma ekule albhamu ngoJulayi.
“I-albhamu yami iphekwa ngabantu abahlonishwayo endimeni yomculo engingabala kubona uMondli Ngcobo, Manqoba Mntungwa, Robbie Malinga (odidiyele i-albhamu kaZahara) noMjalifa Thebe. Kunezingoma engizozicula noNtando noZakes Bantwini kuyona le albhamu,” kusho le ntokazi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kudutshulwe abazingela obhejane
2012-03-07 10:01
Johannesburg - Abaqaphi esiqiwini iSA National Parks badubule babulala osolwa ngokuzingela obhejane ngokungemthetho kwathi ababili balimala.
"Okhulumela uphiko lwamaHawks uMcIntosh Polela ukhiphe isitatimende esithi abaqaphi esiqiwini babone abasolwa bewela umfula oseduza base betshelwa ukuthi abame.
Abasolwa babe sebedubula bebhekise konogada nabo abaphendule ngenganono.
Oyedwa wabasolwa ushonele endaweni yesehlakalo kwathi ababili badluliselwa esibhedlela.
Umsolwa wesine kumanje uvalelwe kanti amaphoyisa akholwa wukuthi uzoba wusizo ekuboshweni kwabanye abazingeli bobhejane.
Endaweni yesehlakalo kutholakale isibhamu nemimese.
"Umsolwa oboshiwe uselivumile icala lokuzingela obhejane ngokungemthetho elenzeke esiqiwini ngesonto eledlule," kusho uPolela.
Umsolwa uzovela enkantolo maduze.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Inqwaba yothisha namacala ahlobene nocansi
2012-12-10 10:04
Johannesburg - Onyakeni usuwonke ka-2012, bangu-70 othisha abaphenywe ngamacala ahlobene nocansi nabafundi, kusho abakwaSouth African Council of Educators (SACE).
Kusukela ngenyanga ka-Ephreli, bangu-12 othisha abasuliwe kulo mkhakha.
Okhulumela iSACE uThemba Ndhlovu uthi angeke basho ukuthi zenzeka kuphi kakhulu lezi zigameko, uthi kunezifundazwe ezingabiki konke okwenzekayo.
EGauteng, kusanda kumiswa uthisha osolwa ngokubukisa izingane i-video yocansi, wase edlwengula eyodwa. Kulesi sifundazwe angu-31 amacala abikiwe.
Othisha abane batholakala benamacala, oyedwa kubo waxoshwa, omunye wamiswa emsebenzini, wangaholelwa wayalelwa nokuthi ayokwelulekwa.
Okhulumela uMnyango wezeMfundo eGauteng, uCharles Phahlane, uthi angu-27 amacala adluliselwe ekomidini lokuqondiswa kwezigwegwe.
Okhulumela iCommission for Gender Equality uJavu Baloyi, uthi kuyashayisa amahloni ukuthi ezinye zezehlakalo zenzeka ngesikhathi kuqhubeka umkhankaso we-16 Days of
Activism for No Violence Against Women and Children.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Abhilitile ngenkunzi ama'Sulumane'
2012-08-08 12:04
Durban - Owesifazane waseThekwini usechaze indlela agetshengwe ngayo yiqulu labesifazane abayizigelekeqe abagqokisa okwabenkolo yamaSulumane.
Iphephadaba iDaily News libike ukuthi isigejana lesi esibamba inkunzi, sifaka ingane encane ezindlini zabantu, bese ibheka lokho okungebeka.
UNazera
Kathrada waseVerulam utshele iphephandaba ukuthi waba nomunyu ngesikhathi ebona abesifazane abathathu behamba nengane elinganiselwa eminyakeni eyisithupha ubudala, becela usizo kubantu.
UKathrada uthe ngesikhathi ethi ubanikeza imali, bambambe ngenkani bamncikisa odongeni ngesikhathi befaka ingane engene endlini yabuya isiphethe okhiye besango.
“Ingane ibiyazi kahle into ebiyenza, lokho kungikhathaze kakhulu," kusho uKathrada.
Amaphoyisa ayaphenya.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ukuqhuma kubulale 15 eMexico
2013-02-01 07:31
Mexico City - Ukuqhuma okukhulu okwenzeke ekomkhulu lefemu kawoyela iPemex, eMexico City, kubulale okungenani abantu abangu-15 kwathi abalinganiselwa ekhulwini balimala.
Intuthu ebivimbanise kuleli bhilidi elinezitezi ezingu-54, yenze basala bephithene amakhanda labo abasindile.
Kwezinye izitezi kuphuke amawindi, abantu bezama ukweqa, kanti inkampani ithi imbangela yalokhu kuqhuma kusaphenywa ngayo ukugwema ukuqagela.
Lesi sigameko senzeke ngabo-16:00 ngoLwesine kuleli bhilidi ebelimumethe okungenani abantu abangu-3 500 ngaleso sikhathi, kusho umbiko wezindaba.
- Landela
IzindabaNews24 kuTwitter
- Sapa - AFP


text:
Uxwayise izinduna uTsvangirai
2012-10-29 14:02
Cape Town - UNdunakulu waseZimbabwe uMorgan Tsvangirai usexwayise abaholi bendabuko ekukholakala ukuthi beseka iqembu elibusayo iZanu-PF, wathi uzobhekana nabo ngqo, uma nje iqembu lakhe like lanqoba ukhetho.
Kulindeleke ukuthi izwe liye okhethweni ngenyanga kaMashi ngonyaka ozayo.
Ngokwemibiko yephephandaba iHerald online, uTsvangirai ukhulume kanjena ngesikhathi ekhuluma namalungu eqembu lakhe iMovement for Democratic Change, esikhumbuzweni samalungu ashona odlameni oluhlobone nezombusazwe ngonyaka ka-2008.
"Kunina zinduna, ngifuna ukukubeka kucace ukuthi uMthethosisekelo awunivumeli ukuthi nizibandakanye nezombusazwe. Uma nje kukhona induna ethi yona iyiZanu-PF, ngiyayixwayisa ngoba ngemuva kokhetho kuzobe sekuphethe i-MDC," kusho uTsvangirai.
UTsvangiraia akashongo ukuthi bazojeziswa kanjani abazotholakala ukuthi beseka iZanu-PF, umengameli wesigungu sabaholi bendabuko eZimbabwe uFortune Charumbira, akatholakalanga ukuthi aphawule ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ubhekwe kwezisenyakatho umlilo wequbulaComment on this story
SIMPHIWE NGUBANE
SEKUKHISHWE isexwayiso ngomunye umlilo wequbula ongase uhlasele izindawo ezahlukene zasemakhaya enyakatho yesifundazwe iKwaZulu-Natal ngenxa yokudlanga kwesomiso nezivunguvungu zomoya owomile.
Ngokwezangoma zezulu, lo mlilo udalwa yisomiso esiba mandla kulezi zindawo.
Isangoma sezulu sakwaSouth African Weather Service, uMnuz Mdu Mthembu, sithe amazinga okushisa aphezulu azokhuphuka afinyelele ngaphezulu kuka-30% eNewcastle, Phongolo, Vryheid, Olundi, Richards Bay, eMpangeni naseMelmoth.
“Abantu abahlala kulezi zindawo kuzomele baqaphele uma bebasa umlilo ukuze bangazitholi sebeyisisulu somlilo wamadlelo. Izulu lomisile futhi kulindelwe ukuthi kube nomoya oshisayo ongenza ukuthi umlilo ungalawuleki uma uke wokheleka,” usho kanje.
Akukapheli zinsuku zingaki umlilo wequbula ushaye kwazwela emindenini engaphezu kuka-50 eNkwenkwe eMelmoth. Isimo sibe sibi kakhulu kule ndawo kanti kuze kwashona owesifazane osekhulile, kwacekeleka phansi impahla, imfuyo nengqalasizinda abantu basala bengenalutho. Abakhahla-mezekile bakhoseliswe enkulisa banxuswa nokuthi babhalise eminyangweni efanele ukuze bathole usizo ngokushesha.
AboMnyango wezokuBusa ngokuBambisana neziNdaba zobuHoli boMdabu esifundazweni oholwa nguNgqongqoshe Nomusa Dube (osesithombeni) bahambe emazwini ezangoma zezulu bexwayisa umphakathi ngokuthi awuyeke ukushisa emaqeleni ngoba umlilo uyokheleka kugcine sekusha yonke indawo.
Okhulumela uMnyango uMnuz Vernon Mchunu uthe abantu abaqaphele uma bebasa umlilo izulu lomisile ngoba kuyingozi.
“Abayeke ukuba budedengu ngokushiya umlilo ubasiwe unganakiwe ngoba kungenzeka ukuthi ubhebhetheke kudaleke umonakalo omkhulu. Izindawo ezisenyakatho yesifundazwe zibhekene nale nkinga yesomiso nomlilo wequbula,” usho kanje.
Ukuguquguquka kwesimo sezulu okugcina sekudlule nemiphefumulo yabantu sekwenze uNgqongqoshe uDube wamemezela ukuthi kuzomele kwandiswe isabelo zimali soMnyango awuholayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ushumpulwe ikhanda owabulala eSaudi Arabia
2012-03-07 14:43
RIYADH - Izikhulu eSaudi Arabia zigwebe kanzima umlisa otholakale enecala lokubulala umuntu, ngoLwesithathu.
UBasam al-Yami wadutshulwa wabulawa ngesikhathi kuqubuka ingxabano phakathi kwakhe nomunye.
Isehlakalo sokubulala senzeka ngase dolobheni iDamam, kuchaza isikhulu kuhulumeni u-Abdullah al-Dosari.
Ukugwetshwa kwalona intambo kwenza sifinyelele ku-11 iisibalo sabantu asebebulewe ngale ndlela ezweni laseSaudi Arabia kusukela kuqale unyaka.
Ngonyaka ka-2011 safinyelela ku-79 isibalo sabantu abagwetshwa intambo kuleli lizwe.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
Owesilisa waseMelika uhlaselwe ushaka eMkhomazi
2011-06-28 16:23
Abezimo eziphuthumayo bathi owesilisa waseMelika uhlaselwe ushaka oGwini oluseNingizimu neKwaZulu-Natal ngesikhathi ebhukuda eceleni kwesikebhe sakhe eMkhomazi, kubika isiteshi somsakazo i-East Coast Radio.
Akukacaci noma bekuyisikhathi lapho bekuphume osayidinsi yini noma cha, kodwa ngokujwayelekile ukuphuma kwabo kuhambisana noshaka kanye nezinye izinhlanzi ezinkulu.
Okhulumela iNetcare911 uChris Botha uthi abezimo eziphuthumayo bazamile ukusiza lo wesilisa, njengoba ethi usesimweni esibucayo okwamanje.
Ngokwezibalo zeKZN Sharks Board, lesi sifundazwe sihlangabezana nalezi zigameko minyaka yonke.
- News24


text:
HARARE—
Uzulu weZimbabwe ubikwa enguye olamandla okuletha inguquko elizweni ngoba inkokheli yezombusazwe siyehlulekile.
Lokhu kuphume kungxoxo ebisenzelwa lapho okuhlangana intatheli eQuill Club eHarare ngoLwesibili ntambama kuhlaziywa indaba eziphathelane lentuthuko yenotho yelizwe kanye lokhetho.
Lumbono uvezwe ngabenhlanganiso ekhangela ngendaba zezisebenzi, iLabour and Economic Development Research Institute of Zimbabwe (LAEDRIZ).
Intathelizindaba lazo zikhuthazwe ukuthi zilobe ngendaba eziphathisa ukuthuthukisa isizwe kungakhangelwa ukuba inkokheli ezikhulunywa ngazo ngezakuliphi ibandla lezombusazwe.
Ingxoxo le iqhutshwe phansi kwesihloko esithi, "Sustainable Economic Growth Beyond the Elections and Possible Economic Scenerios."
Udaba lukaMavis Gama lomhlangano wentuthuko yenotho lezombusazwe


text:
Kuboshwe abasolwa ngokuduna izimoto
2012-12-03 07:34
Johannesburg - OKlebe babophe abasolwa abane abasolwa ngokuduna izimoto eTembisa, empumalanga neGoli, ngoMsombuluko, kusho amaphoyisa aseGauteng.
"Amalungu oKlebe abophe la basolwa abane eTembisa nabasolwa ngokuduna inqwaba yezimoto eGauteng," kusho uLieutenant Colonel Lungelo Dlamini esitatimendeni.
La madoda ahlonzwa ngesikhathi kuqala umkhankaso wokuthungatha ezinyangeni ezimbalwa ezedlule.
Abasolwa bazovela eNkantolo yeMantshi yaseTembisa kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Lizoqulwa kabusha icala elamiswa
2012-09-05 07:31
Johannesburg - Owesilisa osekhulile osolwa ngoxhaxha lwamacala abandakanya ucansi kulindeleke ukuba aphinde ashushiswe eNkantolo yesiFunda eParow, ngaphandle kwaseKapa ngoLwesithathu.
UJohannes Kleinhans, 73, wawavuma la macala kodwa wathi esethula ubufakazi kwakhona okushayisanayo.
IMantshi u-Amanda von Leeve wathi ubufakazi bukaKleinhans butshengisa ukuthi uyawaphika amacala.
Le ndoda yayibekwe amacala angu-95 okunukubeza amantombazanyana amathathu isikhathi eside, kanjalo nokutholakala nezithombe zocansi.
Yaboshwa ngoNovemba 2010.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone umdlali webhola eSomalia
2011-02-22 14:21
Zurich - UMengameli we-FIFA uSepp Blatter udlulisele amazwi enduduzo eSomalia emuva kokuthi leliya lizwe lilahlekelwe omunye wabadlali abanoyhlonze nobulawe ibhomu eMogadishu.
Umdlali u-Abdi Salaan Mohamed Ali obedlalela u-under-20 ubephakathi kwabantu abayisishiyagalombili ababulewe ngesikhathi kupakwe imoto enesiqhumane ngasesiteshini samaphoyisa ngoMsombuluko.
Abanye abadlali ababili, nokunguMahmoud Amin Mohamed noSiid Ali Mohamed Xiis, bebeyingxenye yabantu abangu-35 abalimele kulokhu kuhlasela.
UBlatter ubhalele uMengameli wenhlangano yebhola elzinyawo eSomalia uSaid Mahmoud Nur ezwakalisa ukudabuka.
- Sapa - AP


text:
Kuboshwe isikhulu e-Iran
2013-02-05 12:01
Tehran - Isikhulu esiphezulu kuhulumeni wase-Iran, nesabe singumshushisi eTehran, sikhalelwe ngamasongo kaSigonyela, ngemuva kweminyaka emibili kuqhutshwa uphenyo oluthi siyathinteka ekubulaweni kweziboshwa.
Uphenyo luthole ukuthi umshushisi lona waba nesandla ekubulaweni kweziboshwa ezabe ziboshelwe amacala ahlobene nezombusazwe, kusho umbiko wabezindaba ezweni.
USaeed Mortazavi osondelene kakhulu noMengameli uMahmoud
Ahmadinejad, uhanjiswe ejele laseTehran, i-Evin ngoMsombuluko ebusuku.
UMortazavi belilokhu livela igama lakhe uma kuqhubeka izinkulumo ezithinta umengameli wezwe.
Kumanje u-Ahmadinejad, angeke akwazi ukuqhubeka nokungenela ukhetho ihlandla lesithathu njengoba kukhona abadlelana naye ababhekene namacala kanjalo nangenxa yokusho komthetho wezwe ngokungenelwa kokhetho.
Umthetho uyala ukuthi umengameli angenele ukhetho amahlandla aze abe mathathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AP


text:
Sekuvalwe imitholampilo eWestern Cape
2013-01-15 16:35
Cape Town - Mine imitholampilo ephoqeke ukuthi ivale eDe Doorns, njengoba kuqhubeka isiteleka sabasebenzi basemapulazini eWestern Cape, kusho umbiko wezikhulu zezempilo.
"Angeke sibeke engcupheni izimpilo sabasebenzi bethu, kumele simise ukusebenza emitholampilo,” kusho uNgqongqoshe woMnyango esifundazweni uTheuns Botha.
"Kuyamangaza ukuthi ababhikishi abangabasebenzi basemapulazini bathi balwela amalungelo, ekubeni abakwenzayo ngakolunye uhlangothi kulimaza ilungelo labanye abantu, okuyilungelo lokwelashwa.”
UBotha uthi ziningi izindlela ababhikishi abangenza ngayo, ukuzwakalisa izikhalazo zabo.
Imitholampilo evalile umtholamilo ose-Orchard, Sandhills, De Doorns naseWolseley.
"Kuyadabukisa ukuthi kumele sivale imitholampilo sincishe abantu ilungelo labo le mpilo,” kusho uBotha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Umgwaqo akuyona indawo yokudlala - Ungqongqoshe
2013-01-03 11:00
Johannesburg - Imigwaqo yethu ayisizo izinkundla zokugijimisa izimoto, abafuna ukubekelelana abaye eKyalami, hhayi emigwaqeni yomphakathi, kusho uNgqongqoshe wezokuPhepha koMphakathi eGauteng, uFaith Mazibuko.
Ukhulume kanje kulandela ingozi eshiye kushone abantu abahlanu kwalimala kuyona abathathu kujiginywa ngezimoto eKagiso, eWest Rand.
Obehamba ngezinyawo oneminyaka engu-78 kanye nabanye abebehamba ngeveni bashonile ngesikhathi umshayeli ehluleka ukuyilawula emgwaqeni uSebenzisa Street, ngoLwesibili.
Kubikwa ukuthi iveni ibijahana nenye imoto, iveni ishayise yabulala uNko Motshwane, obelibhekise emathuneni ehamba nendodakazi yakhe.
UMazibuko uthe kuyaqhubeka ukuthi abantu abangenacala balahlekelwe yimpilo yabo ngenxa yabajahana emigwaqeni ngezimoto esifundazweni. "
"Ukujahana ngezimoto akwamukelekile emphakathini yethu. Sinethemba kuzokwenziwa ubulungiswa.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 50 engozini e-Afghanistan
2012-09-14 11:01
Ghazni - Ibhasi ebelithwele abantu litholane phezulu neloli likawoyela e-Afghanistan, kwashona abantu abangu-50 kwathi abanye balimala, kusho izikhulu.
Le ngozi yehle esifundeni i-Ab Band, esifundazweni iGhazni, emgwaqeni omkhulu osuka eKabul uya eKandahar, nongomunye wemigwaqo eyingozi kuleliya lizwe.
Akusheshanga kwacaca ukuthi leli loli bekungelayiphi inkampani.
Phakathi kwabashonile nabalimele kubalwa nabesifane nezingane.
- Landela
IzindabaNews24 kuTwitter
- Sapa - AFP


text:
Kuzonquma iNEC ngoMkhize KwaZulu-NatalComment on this story
BHEKI MBANJWA
KUBHEKWE isigungu esiphezulu esisha sikaKhongolose ekutheni sithathe isinqumo ngekusasa likaNdunankulu waKwaZulu-Natal uDkt Zweli Mkhize mayelana nokuthi ngabe uzoqhubeka yini nesikhundla sakhe njengoba esenguMgcinimafa walo mbutho kuzwelonke.
UMkhize uqokwe njengoMgcinimafa omusha kazwelonke ngoLwesibili engqungqutheleni ka-53 ephothulwa namhlanje eMangaung, yokukhetha ubuholi obusha be-ANC .
Kwenzeka lokhu nje uMkhize usanda kuqokwa engqungqutheleni yesifundazwe ebiseNewcastle njengoSihlalo we-ANC e-KZN ihlandla lesibili .
UMkhize wale waphetha ukukhuluma nabezindaba ngalolu daba kodwa wathi uzizwa ejabule futhi ezithoba ngokuqokwa kwakhe kulesi sikhundla yizithunywa ze-ANC.
UNobhala we-ANC esifundazweni uMnuz Sihle Zikalala uthe isigungu esiphezulu sombutho esinamandla okunquma ngekusasa likaMkhize ngesikhundla sakhe anaso e-KZN nanokuthi ngabe angakwazi yini ukuqhubeka naso ngokugcwele .
“Akusilona udaba oluphuthumayo lolu kithina njengesifundazwe,” kusho uZikalala.
UZikalala uphinde wacashunwa esiteshini esizimele sezindaba i-e-News Channel Africa ethi abantu kuzomele baqonde ukuthi uMengameli Jacob Zuma waqo-kwa njengoSihlalo we-ANC kuzwelonke ekubeni ayengu-Sihlalo walo mbutho eKZN.
Uthe akazange aziyeke lezi zikhundla kodwa waqhubeka nokuziphatha zombili.
Uphinde wathi uma kungenzeka ubuholi bunqume angeke bumphazamise uMkhize esikhundleni sobuNdunankulu kodwa sekungakhulunywa ngalesi sikaSihlalo.
Kunamahlebezi okuthi amalungu amaningi kaKhongo-lose eKZN afuna uMkhize aqhubeke nokuba uNdunankulu kuze kufike ukuphela kwesikhathi sakhe ngo-2014.
Lokhu kusho ukuthi maningi amathuba okuthi asishiye isikhundla sokuba uSihlalo weqembu esifundazweni uma kwenzeka izithunywa zisamukela isiphakamiso sokuthi kumele amalungu asuke eqokelwe izikhundla zikazwelonke azishiye ezisezingeni lesifundazwe.
Okunye okuvelayo uma kukhona okwenzekayo kungagcina kuqokwa uMnuz Willies Mchunu ekutheni abambe isikhundla sokuba uNdunankulu nokho uZikalala ukuchithile lokhu wathi alikho ilungu leqembu esifundazweni elicabangana nezikhundla.
“Njengesifundazwe sizosebenzisana nazo zonke izinhlaka zeqembu nezinye izifundazwe njengeLimpopo nalabo abebephikisana noZuma ekutheni athathe ihlandla lesibili. Ngaphandle kwalokho kulolu daba lukaTokyo Sexwale ngisho noma angakhethwa ku-NEC aphinde ajutshwe ukuzosebenza nathi esifundazweni angeke sibe nayo inkinga,” kusho uZikalala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Babulawa balaliswa sengathi basocansini
2013-01-17 10:02
Mthatha - Izithandani zase-Eastern Cape, zabulawa zase zilaliswa nqunu sengathi zisocansini, kusho umbiko wamaphoyisa.
Amaphoyisa asebophe indoda ekukholakala ukuthi yiyo ebulale lezi zithandani ngoba igajwe ngumona, kubika iSowetan.
Umsolwa ubeyisigelekeqe esaziwayo esifunwayo ngamaphoyisa, nekuthiwa sihlobene nezehlakalo eziningi zokubulawa kwabantu emadolobheni ase-Eastern Cape.
Kuthiwa lona sewake wabulala intombi yakhe.
Okhulumela amaphoyisa uCaptain Mduduzi Godlwana, uthi lokhu kubulala kwenzeke ngemuva kokuthi umsolwa eqe enkantolo, lona waboshwa ngonyaka owedlule.
“Uzobuyela enkantolo maduzane, esebhekene necala elisha lokubulala. Ubefunwa kakhulu ngamaphoyisa,” kusho uGodlwana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kubhikishe abafundi eThekwini
2013-01-03 13:01
Durban - Abafundi abalinganiselwa ku-30 babambe umbhikisho ngaphandle kwamahhovisi oMnyango wezeMfundo eThekwini, bekhala ngenqubo yikushicilelwa kwamagama abafundi bakamatikuletsheni emaphephandabeni.
Iqeqebana leli, liyingxenye yabafundi ababhale ukuhlolwa kwabo ngo-2012, laba bebephethe izingwembe ezithi: “Akushicilelwe umholo ka-Angie. “Akakhishwe esikhundleni u-Angie.” Abanye bethi: “ Ayivalwe indaba yokushicilelwa kwamagama abafundi emaphephandabeni,”
Iziqubulo ebezibhalwe ezingqwembeni bezibhekiswe kuNgqongqoshe woMnyango wezeMfundo u-Angie Motshekga.
Umbhikisho ubuhlelwe yinhlangano yabafundi iCongress of SA Students, usihlalo wenhlangano uGoodman Machi uthi bakholwa wukuthi ukushicilelwa kwamagama abafundi kubukela phansi ilungelo labo.
"Akekho umuntu othanda kwazeke imiphumela yakhe ngaphandle kwemvume.”
UMachi uthi uMnyango akaze ukhulumisane nabafundi ngodaba lokushicilelwa kwamagama abo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Makuphenye ngesihluku samasosha - Inhlangano
2012-10-03 12:01
Nairobi - Inhlangano yamalungelo abantu i-Amnesty International icele uhulumeni waseSouth Sudan ukuthi uphenye "ngezigameko ezishaqisayo zokuhlukunyezwa kwamalungelo abantu", nokwenziwa ngamasosha ezwe.
"ISouth Sudan kumele ikusukumele phezulu ukuhlukunyezwa kwamalungelo abantu okubandakanya ukushaywa kanzima, ukudutshulwa nokubezwa ngokocansi kwabantu abangenacala eJonglei
State," kusho le nhlangano ezinze eLondon esitatimendeni.
Lokhu kuhlasela kuthiwa kwabulala abantu ababalelwa ku-900 kusukela kwaqala udlame lomkhaya ngoDisemba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Usinde ngokulambisa edunwa
2012-06-05 15:10
Johannesburg - Owesilisa oneminyaka engu-28 ubudala ubonga abakubo ngokumsindia engozini yokudunwa kwemoto yakhe esehlakalweni esenzeke eGlenvista, eGauteng, kusho amaphoyisa.
"Ngesikhathi ephuma emotweni, amadoda amane azame kukumduna imoto," kusho okhulumela amaphoyisa uWarrant Officer Kay Makhubele.
Kube sekudutshulwana abaduni bagcina ngokubaleka, indoda lena iphume ingenamyocu kwasala phansi amagobolondo ezinhlamvu angu-9.
Kwesinye isehlakalo amaphoyisa athole imoto yohlobo lweBMW, inomuntu phakathi edutshulwe esifubeni.
Kumanje kufuna abasolwa
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kwebiwe idayimane lezigidi eBrussels
2013-02-19 14:04
Brussels - Izigilamkhuba ebezihlomile zigasele esikhumulweni sezindiza eBrussels, zakhala zemuka nedayimane elingaba yizigidi zama-euros, kusho isiteshi sikamabonakude ezweni laseBelgium.
Izigilamkhuba lezi zihlasele iloli lonogada, njengoba bekulindeleke kuthuthwe leli dayimane, lithuthelwe eSwirtzerland.
Isiteshi sikamabonakude i-VRT, sithi idayimane elebiwe isamba salo siphakathi kuka-€350 million no-€50 million.
Lokhu kwebiwa kwamadayimane kungokukhulu kokuke kwabonakala ezweni, abashushisi sebeqinisekise lesi sehlakalo.
Imininingwano eminingi kuthiwa izovela uma sekubanjwe isithangami nabezindaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uthi bekungeyehhashi lakhe insangu
2012-10-10 12:02
Johannesburg - Indoda yaseGoli eyabanjwa ngamaphoyisa iphethe umthunzi wezinkukhu, itshele inkantolo ukuthi insangu eyabanjwa nayo yabe iyithengele ihhashi layo.
Umsolwa uNtai Mokoena uvele ngaphambi kwenkantolo ngoLwesibili, wabanjwa ephethe insangu engu-68 grams, eziphendulela, utshele imantshi ukuthi uyaye athengele ihhashi lakhe insangu ngoba ilenza libe nomfutho.
Ebuzwa yiMantshi uLeon Ferreira ukuthi yena uyayisebenzisa yini, uthe: " Angidalelwanga leyo nto mina."
Insangu wabe eyithwele ngoplasitiki, ngesikhathi ethula ubufakazi uMokoena, bekugcina kuhleka wonke umuntu obelalele icala.
Imantshi imdedele ngesexwayiso, leli bekuyicala lakhe lokuqala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Bagwetshiwe abo'mhlabelo kaSathane'
2012-03-30 12:01
Johannesburg - Amadoda amabili avume icala lokubulala uKirsty Theologo, 18, esehlakalweni ekuthiwa sihlobene nenkolo kasathane, agwetshwe iminyaka engu-17 ethothoza ejele, kusho imibiko ngoLwesihlanu.
IMantshi igwebe uLester Moody noJeremy King, bobabili abaneminyaka engu-18 ubudala, yabalengisela iminyaka emihlanu.
Bobabili laba kulindeleke bafakaze ecaleni labanye abasolwa uLindon Wagner, 21, Robin Harwood, 18, Harvey Isha, 23, nomsolwa oneminyaka engu-15 ubudala.
Ngenyanga ka-Okthoba uTheologo wabhunyelwa ngophethiloli washiswa.
Washona ngemuva kwesonto engeniswe esibhedlela, umngani wakhe oneminyaka engu-14 ubudala, naye washiswa kodwa wasinda.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Usenenye ingane uJudith Sephuma
2012-10-08 12:03
Johannesburg - Injabulo igcwele iyakapaka emndenini wakwaMhlambi, phela umama womuzi nongumzwilili uJuduth Sephuma, usephinde walamanisa.
USephuma nomyeni wakhe uSiphiwe Mhlambi babusiswe ngengane yabo yesithupha, emavikini ambalwa edlule, kubika iphephabhuku iDrum.
"Umama unengane encane, ingeyesithupha, iphile saka," kusho ilungu lomndeni litshela abezindaba.
Umzwilili lona akaze ayithi vu eyokukhulelwa kwakhe, kwaze kwaba yizinyanga eziyisishiyagalombili, imeneja yakhe uBusi Thabethe uveze ukuthi lezi zithandani zijabule kakhulu.
UThabethe uthe umndeni awukathandi ukuvezela abezindaba ingane yabo.
Ingane lena ayidalulwanga ukuthi ingumfana noma iyintombazane, umndeni unqabile negama layo.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
Kuxwayiswa abantu ngokucela o‘lift’ emgwaqweniComment on this story
THEMBA NTSHINGILA
IZIGIGABA ezingezinhle ezenzeka kubantu abacela o‘lift’, seziholele ekutheni amaphoyisa akhiphe isexwayiso esiqinile ngenhloso yokugwema ukungena kwabantu enkingeni uma besebenzise lolu hlobo lokuhamba.
Okhulumela amaphoyisa KwaZulu-Natal uColonel Vincent Mdunge, uthe njengamaphoyisa bakhuthaza umphakathi ukuthi usebenzise izinto ezisemthethweni njengamabhasi namatekisi kulamaholidi.
Uthe nakuba zikhona izindawo lapho othola khona ukuthi izinto zokuhamba ziyindlala, uma kwenzeka abantu becela u‘lift’ kumele umuntu angahambi yedwa, babe babili noma ngaphezulu.
Uthe kungasiza ukuthi abantu bahlale ngaso sonke isikhathi bephethe izinombolo zamaphoyisa ukuze uma kukhona okusolisayo endleleni, bashayele wona.
“Asikukhuthazi ukuthi abantu bacele u‘lift’ ngoba ziningi izehlakalo esizibikelwayo,” kuchaza yena.
Muva nje amaphoyisa abophe umlisa waseNigeria okuthiwa ujove bonke abantu abagibele ebhasini ebelisuka eThekwini liya eGoli ngomjovo olalisayo, emva kwalokho wabakhuthuza.
Ngeledlule umfundi waseMtubatuba usinde esezonqunywa emva kokuba ekade ecele ulift esuka eHluhluwe eya ekhaya.
Lo mfundi ubekanye nowesilisa nowesifazane abazanayo ngesikhathi kwenzeka lokhu.
Kwesinye sezigameko abesimame ababekade bevela eNewcastle beza eThekwini, bacela u‘lift’ kanti endleleni bazojikelwa abantu abasemotweni, omunye wabo waphuziswa isiphuzo esilalisayo.
Nabo basinda ngokulambisa.
UColonel Mdunge uphethe ngokuthi ziningi izigameko zalolu hlobo, wukuthi nje kuphela azibikwa zonke emaphoyiseni.
“Abanye abantu baye besabe ukuthi ingcabha izobuyela kubona uma bezobika ukubanjwa inkunzi nokunye ukwenzakaliswa uma bekade becele o-lift,” usho kanje.
Amaphoyisa athi umkhuba wokucela olift uvamise nakakhulu uma sekuyizikhathi zamaholidi, iningi labantu libuyela emakhaya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Balaxaze izifundo kumasha intsha ye-ANCComment on this story
Amalungu abebhikisha ophiko lwentsha i-ANC Youth League ehlukane ngokuthula izolo emva kokumashela emahhovisi kaNdunankulu waseLimpopo nakaNgqongqoshe wezeMfundo.
Le mashi, ebambezeleke cishe ihora lonke, iqale iqashwe ngeso lokhozi ngamaphoyisa eSABC Park. Amaphoyisa abenkanise kule ndawo ngezimoto ezibalelwa kweziyishumi.
Abafundi bezikole iMoruleng neMohlakaneng Secondary, eSeshego ngaphandle kwase-Polokwane, bagcwale amabhasi bezomasha kanye ne-ANCYL.
Abafundi abebetheleke kule mashi ngaphandle kwemvume yothisha bezikole zabo, bebephethe izingqwembe ezineziqubulo ezahlukene phakathi kwazo kukhona esithi “Sifuna imisebenzi.”
Uphiko lwentsha belukhala ngokufakwa kweMinyango emihlanu phansi kwe-Administration ngoDisemba nyakenye.
Phakathi kwale Minyango kukhona nowezeMfundo.
UMnuz Julius Malema, owayenguMholi we-ANCYL owaxoshwa, esakhula wayefunda eMohlakaneng Secondary.
UMnyango wezeMfundo uthe kuyimpoxo ukubona amalungu e-ANCYL ephazamisa imfundo kulesiya sifundazwe.
“UMnyango awuhambisani nokuphazanyiswa kwemfundo yezingane ngenxa yabantu abafuna ukuzuza kwezepolitiki,” kusho okhulumela uMnyango wezeMfundo eLimpopo, uPat Kgomo esitatimendeni esikhishelwe abezindaba.
Iqulu labamashi lihambise incwadi yezikhalo kuNgqongqoshe wezeMfundo, uMnuz Dickson Masemola.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Inqwaba yezidumbu ezingaziwa eKZN
2012-09-03 16:39
Durban - Zilinganisela ku-400 izidumbu ezingahlonziwe ezigcinwe emakhazeni kahulumeni esifundazweni saKwaZulu-Natal, kusho umbiko wephephandaba iDaily News, ngoMsombuluko.
Imibiko yephephandaba ithi izidumbu zigcinwe emakhazeni kahulumeni angu-41, azaziwa ukuthi ngezobani, kuphinde kube khona nabanye abangu-125 abaziwayo abashonele esibhedlela iFort Napier eMgungundlovu.
Oseqenjini leNkatha Freedom Party u-Usha Roopnarain uveze ukuthi kunezidumbu esezihlale eFort Napier kusukela ngenyanga kaDisemba.
Ikomidi leqembu lihambele amakhaza ngesonto eledlule, kuthiwa ngenxa yokugcwala izidumbu sezilaliswe esinye phezu kwesinye.
Umthetho uthi izidumbu ezingahlonziwe kumele zingcwatshwe nguhulumeni esikhathini esiyizinsuku ezingu-30.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UKhune uwulungele oweBafana
2012-11-14 14:00
Johannesburg - U-Itumeleng Khune useluleme ekulimaleni akuthole ngempelasonto, kanti umagange ukudlala koweNelson Mandela Challenge iBafana isitholana phezulu neZambia.
Lesi sihlabani seBafana Bafana sathola ukulimala ngesikhathi iKaizer Chiefs ishaya iSuperSport United ngo-2-1, kodwa yena uthi akukubi kakhulu, kubika iKickOff.com.
"Akukubi kangako, ukuthi nje kwakubuhlungu. Ngikhona ukuba ngingakhethwa eqenjini," kusho Khune ku-kaizerchiefs.com.
Lo mdlali oneminyaka engu-25 ubudala uthi iBafana ayiwuthathi neze kancane umdlalo wabo neChipolopolo, okungowokuhlonipha lowo owaba ngumengameli wokuqala wentando yabantu kuleli lizwe uNelson Mandela futhi ungowokuzilungiselela i-Africa Cup of Nations.
"Kubalulekile ukuba senze okusemandleni ethu ukushaya iZambia. Lo mdlalo akusiwo nje owesihle kodwa ungumdlalo omkhulu phakathi walamazwe womabili ayizinkunzi zasemazweni aseningizimu ye-Afrika.
"Lo mdlalo uphinde ube yingxenye yokuzilungiselela imidlalo ye-Africa Cup of Nations ezoba seNingizimu Afrika ngo-2013. Okubaluleke kakhulu ukuthi lo mdlalo owokuhlonipha indoda eyiqhawe, uTata."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuzokwethulwa incwadi nge-Eastern Cape
2013-01-14 16:35
Johannesburg - Iqembu i-African National Congress esifundazweni i-Eastern Cape, lizokwethula incwadi ekuhloswe ngayo ukuthi ifundise abantu ngomlando wesifundazwe kanjalo nendima yaso emzabalazweni, kusho iqembu ngoMsombuluko.
"Incwadi kuhloswe ngayo ukufundisa abantu baseNingizmu Afrika, ikakhulu abantu abasha mayelana ne-Eastern Cape nomzabalazo," kusho isitatimende seqembu.
Incwadi engumqulu ongamakhasi angu-106, iqanjwe kwathiwa 'Umbutho Wesizwe' (Party For The Nation).
Abanye babantu incwadi ekhuluma ngabo, bahlanganisa uVuyisile Mini, iNkosi uBuyelekhaya Dalindyebo, Walter Rhubusana, Mesach Pelem, Umfundisi uJames Calata, Walter Sisulu, Florence Matomela, Nelson Mandela, Oliver Tambo nabanye abaningi.
Incwadi izothengisa ngo-R200 kanti izokwethulwa ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Angase angadlali uShabba
2012-10-25 12:00
Johannesburg - IKaizer Chiefs ingase iye emdlalweni wayo neMaritzburg United, ngaphandle komdlali wayo uSiphiwe Tshabalala, ongazizwa kahle kulandela ukuba yingxenye yesikwata ebesimele izwe emidlalweni yobungani.
Yize uShabba ungalimele, kuthiwa ukhathele kakhulu njengoba ekade engaphandle kwezwe.
Umqeqeshi uStuart Baxter unohide lwabadlali abalimele abahlanganisa uJimmy Jambo, Siboniso Gaxa, Morgan Gould, Jimmy Tau noSakhile Hlongwa.
"Leli yiviki elinzima njengoba abadlali abaningi belimele. Kuvele kwaba nzima sekulimala noJambo ekubeni noTshabalala engekho," kusho uBaxter, ku-website yeqembu.
Umqeqeshi uthi umdlalo wabo neMaritzburg elele endaweni yesihlanu ku-log, angeke ube neze lula.
"Bahlangene, banomdlalo omuhle futhi baqinile. Siyazi ukudlala nabo angeke kube lula."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Amaqembu ePSL angase adube iBafana
2012-12-14 14:02
Johannesburg - Abaqeqeshi bamaqembu adlala kuPremier Soccer League bangase banqabe ukudedela abadlali babo ababizelwe ukudlalela iqembu lesizwe, kusho umbiko wezindaba ze-soccerladuma.co.za.
Umqeqeshi uGordon Igesund umemezele amagama abadlali abazoba yingxenye yomdlalo weBafana Bafana neMalawi, ozobanjwa mhlaka-22 kuyo le nyanga, waphinda wathi abadlali bazoya ekhempini phakathi komhlaka-27 no-30.
Amaqembu e-PSL amukele izincwadi eziqhamuka kwabeSouth African Football Association, bezihlangula ekulimaleni kwabadlali okuzokwenzeka ngesikhathi semidlalo.
Uma kwenzeka iBafana idlala kahle ize ifinyelela kowamanqamu e-AFCON 2013, lokhu kosho ukuthi abadlali ababiziwe okungabadlali beKaizer Chiefs, Mamelodi Sundowns neMaritzburg United, bazokuba nezinsuku ezimbili kuphela ukuthi babuyele kweye-PSL.
Abaqeqeshi bathi lesi sikhathi sizoba sincane kakhulu ukuthi abadlali bangakwazi ukunesa ukulimala kwabo, baphinde baphumule ngokuphelele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuvamile ukutholakala kwezidumbu e-Atlantis
2013-02-13 12:01
Cape Town - Zintathu izidumbu esezitholakale eqeleni elise-Atlantis, eKapa, esikhathini esiyizinyanga eziyisithupha ezedlule, kusho umbiko wephaphandaba iCape Times.
Isidumbu sokugcina ukuthi sitholakale, kube ngesikaJo-anne van Schalkwyk, 18, esitholwe ngumuntu obehamba ngezinyawo ngoLwesibili.
Isidumbu besidindilize esikhotheni esisendleleni eBeacon Hill.
"Utholakale egqoke ephelele..bekungekho okukhomba ukuthi uke wadlwengulwa nokho kuzolindelwa imiphumela yokuhlolwa kwesidumbu," kusho okhulumela amaphoyisa ase-Atlantis uCyril Dicks.
Ngenyanga ka-Agasti kwatholakala isidumbu sowesifazane okhulelwe, ngasekuqaleni kwenyanga kukhona esinye sowesifazane esatholakala.
Akukho muntu oseboshiwe ngazo zonke lezi zehlakalo.
Umama kaVan Schalkwyk, ongamzali, uthi indodakazi yakhe yahamba ekhaya ineminyaka engu-16 ubudala, uthi ibisebenzisa izidakamizwa.
"Ngigcine ukumbona ngoMsombuluko odlule ehamba nomngani wakhe, asithembe kukhona okungase kwaziwe ngumngani."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Group
UShota ubuye nesigqi esipholile
UShota uthi ukushesha kokuphupha kwezingoma zomdanso kumphoqe ukuthi akhiphe i-albhamu yezingoma ezipholile.Read Story
Independent Media
U-iFani ugunyaze abalandeli bakhe
Usuzotholakala mahhala kwi-Internet umculo womrepha wakuleli osezakhele igama u-iFani.Read Story
Group
ULoxion usegxile ezinhlelweni zakhe
Umdidiyeli ophinde abe ngumphathi wabaculi uthi useyaliphonsa ithawula ekusizeni abanye abantu manje usefuna ukuzifukula yena.Read Story
- UShota ubuye nesigqi esipholile
- U-iFani ugunyaze abalandeli bakhe
- ULoxion usegxile ezinhlelweni zakhe
- Uphinde adume ngakho uHofmeyr
- Kuzobe kugcwele izangoma kokaNgizwe
- Abalandeli batinyele u-Kelly ezinkundl...
- Bancome ukuzimisela bedlulisa awendudu...
- Kugqame ezingahlukanisa unyaka
- Badonse amehlo kuvalwa owokudla
- Unqotshwe owaseGoli umncintiswano kaDJ...


text:
Kwaphulwa umthetho ngolweDalai Lama
2012-11-29 14:04
Bloemfontein - Uhulumeni waphula umthetho ngesikhathi engakhiphi ngokushesha i-visa evumela iDalai Lama, ukuthi ihambele kuleli, kusho iNkantolo yokweDlulisa amaCala eBloemfontein, ngoLwesine.
Inkantolo ithe owabe enguNgqongqoshe woMnyango wezaseKhaya uNkosazana Dlamini-Zuma, wabambezela ukukhishwa kwe-visa, ngezizathu ezingabonakali.
Icala ladluliswa enkantolo ngumholi weNkatha Freedom
Party uMangosuthu Buthelezi nomholi weCongress of the People uMosiuoa Lekota.
Phambilini iNkantolo eNkulu eKapa yachitha ukudluliswa kwecala, ngesikhathi amaqembu efuna ukwazi ukuthi kwabe kuhambisana yini nomthetho ukuvinjwa kweDalai Lama ekuhambeleni kuleli.
Lo mholi wezenkolo waseTibet, waphoqeka ukuhoxisa uhambo lwakhe lwakuleli ngesikhathi kumele ahambele umgubho wosuku lokuzalwa luka-Archbishop Emeritus Desmond Tutu, ngesikhathi egubha iminyaka yobudala engu-80.
Lokhu kwathukuthelisa uTutu owaphumela obala wagxeka uhulumeni ethi uhambisa kabi ukwedlula uhulumeni wangesikhathi sobandlululo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Isinesandulela ngculaza ingane edlwenguliwe
2013-02-19 14:05
Johannesburg - Inganyana yentombazane eneminyaka engu-13 ubudala, kutholakale ukuthi inegciwane lesandulela ngculaza, ngemuva kokuthi ihlolwe igazi ikade idlwengulwe ngumakhelwane, ongumholi ebandleni.
Umama wengane uthi umakhelwane, wathatha ingane yakhe nontanga bayo ababili, ethi ufuna baye esontweni.
Lo mama oneminyaka engu-41 ubudala, wasePhase 6 eMangaung, utshele iphephandaba iDaily Sun wathi: “Kungethuse kakhulu ukuthi lesi sikhohlakali sadlwengula indodakazi yami. Lokhu bekwenzeka kusukela ngenyanga kaSepthemba, ubemlanda njalo ethi akuyiwe esontweni.”
Umama, naye onegciwane lesandulela ngculaza, uthi uyise ingane kudokotela, obe esesho ethi nayo ithelelekile.
Kumanje bobabili umama nengane badla imishanguzo.
“Bengithi singabangani, ubengiphelezela noma ngilanda imishanguzo yami. Bengimethemba ngimthatha njengelungu lomndeni.”
Umsolwa oneminyaka engu-42 ubudala, ohola ibandla iHouse of Redemption, uboshwe ngoLwesibili olwedlule.
Okhulumela amaphoyisa uConstable Finah Mpakane uqinisekise lesi sehlakalo.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
UPandor unxusa ukubekezelelana
2012-08-15 07:27
Cape Town - IPhalamende kumele libe yisibuko sokusabalalisa ukubekezelelana kubantu bakuleli, kusho uNgqongqoshe wezeSayensi nobuChwephe uNaledi Pandor.
UPandor ubekhuluma kusiShiyamthetho kulandela izitatimende ezenziwe ngamalungu amaqembu ezombusazwe mayelana nokubulawa kukaMuhammad Fayaaz Kazi, 27, nokusolakala ukuthi kwenziwe ngabantu abebekhuluma isiBhunu.
Amalungu ePhalamende achaze lokhu kubulala "njengobulwane".
“Lolu hlobo lokungabekezelelani ngokobuhlanga nangenkolo akwamukelekile,” kusho iLungu lePhalamende ku-ANC uRoy Ainsley.
UKazi wabulawa ehamba nomngani wakhe u-Anser Mahmood bekwaChicken Licken eMagaliesburg, ngesikhathi abasolwa begcona uKazi ngentshebe yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Amapholisa athi sethole imbiko etshiyeneyo mayelana ngesizalwane seRwanda esibikwa sihlala eZimbabwe ngudlu, esetheswa icala lokuphatheka ekubulaweni kwabantu bohlobo lwesiTutsi phose isigidi, 800, 000 ngo1994.
Amapholisa asebenza phansi kogatsha lweCriminal Investigation Department (CID) aveze ngoMvulo ukuthi athukuthele ngokuthungatha umzila kaMnu Protais Mpiranya.
Okhokhela ugatsha lweCID eHarare uMnu Peter Magwenzi utshele iStudio 7 ngoLwesibili ukuthi ngemva kombiko wabo ngoMvulo, sebethole imbiko etshiyeneyo evela ebantwini abathi bayakwazi ukuthi uMpiranya uhlala ngaphi.
Ngalokho, uMagwenzi uthi sebeqalisile ukukhangela limbiko. Kodwa kathandanga ukukhuluma okunengi ngaloludaba esithi kafuni kuphaphisa inyoni.
Ingcwethi ecubungula ezombusazwe uMnu Effie Dlela Ncube uthi uMpiranya kumele abotshwe abuyiselwe eRwanda ayebhekana lomthetho ngamacala awadalayo.
Ingxoxo LoMnu Effie Dlela Ncube
UMpiranya udingwa ngumthethwandaba weInternational Criminal Tribunal for Rwanda ethonisa amacala okubulawa kwamaTutsi. UMnu Mpiranya wayekhokhela ibutho elalivikela uMongameli ngalesosikhathi, lona elaphatheka kusehlakalo lesi.
Amapholisa athi usebenzisa amabizo okuzibazela atshiyeneyo agoqela elithi Patrick Sambo, Theophase Mahuku lelithi Jairus Kakule.
IInternational Criminal Tribunal for Rwanda ithi ozakupha amapholisa imbiko ezakhokhelelela ekubotshweni kukaMpiranya uzathola umvuzo wezigidi ezinhlanu zamadola, i$5 million.


text:
2014-10-18 08:28
Isinqumo sokugcina ngezwe elizosingatha imidlalo ye-Africa Cup of Nations, asisalele kwabe-CAF, eGhana okanye eNingizimu Afrika, kusho abemithombo yezindaba eGhana.
2014-10-17 17:32
Umdlali weKaizer Chiefs uSiphiwe Tshabalala uthi abalandeli ngeke badumale uma aMakhosi esebhekene ne-Ajax Cape Town eKapa.
2014-10-17 14:30
Iqembu eligijima kwiPSL iChippa United lixoshe uPatrick Mayo ngemuva kokuba indodana yakhe gijima kuleli qembu ivume ukujoyina iSuperSport United ngonyaka ozayo.
2014-10-17 12:35
Kubikwa ukuthi iKaizer Chiefs isezinhlelweni zokwelula inkontileka yesibabuli somdlali oGeorge Lebese ngeminyaka emithathu njengoba iphela lena ekhona.
2014-10-17 10:01
Kubhekwe iNingizimu Afrika neGhana emazweni angase asingathe umqhudelwano we-2015 Africa Cup of Nations kulandela imibiko ethi iMorocco isihoxile ukusabela i-Ebola.
2014-10-17 08:01
Umdlali wasesiswini kuSuperSport United u-Enocent Mkhabela kulindeleke ukuba avele enkantolo kulandela ukuboshwa kwakhe ngamaphoyisa ngempelasonto eyedlule.
2014-10-16 17:34
Umengameli we-SAFA uDanny Jordaan utshele iKickOff.com ukuthi abakaziswa ngokusemthethweni ukuthi basingathe umqhudelwano we-Africa Cup of Nations wango-2015.
2014-10-16 14:20
Lowo owayengukaputeni we-Orlando Pirates, uJohn 'Dungi' Moeti, ukholelwa ekutheni uLucky Lekgwathi uyisibonelo esihle njengomdlali odlala ibhola elikhokhelayo.
2014-10-16 12:32
Umqeqeshi weBafana Bafana uShakes Mashaba ukhale ngabadlali beCongo athe bebephume umkhankaso wokudlalisa kabi uThulani Serero emdlalweni wala maqembu ePolokwane.
2014-10-16 10:00
Inhlangano eyengamele ibhola likanobhutshuzwayo eNigeria iNigeria Football Ferdaration isikunqamulile ukusebenzisana nomqeqeshi waleli lizwe uStephen Keshi, kusho umbiko.
2014-10-15 18:21
Umdlali ofunwa yiqembu le-Orlando Pirates, uNgoyi Eddy Emomo, usejoyine iqembu lase-DR Congo iMotema Pembe ngemuva kokubolekiswa esuka kwiSharks XI.


text:
Kushone umfundi e-UJ
2012-03-19 10:03
Johannesburg - Umfundi otholakale eshonile egumbini lakhe ngaphakathi e-University of Johannesburg kusolakala ukuthi uvelelwe yizinkinga emuva kokungahambi kahle kokuhushulwa kwesisu, kubika iphephandaba iBeeld ngoMsombuluko.
U-Ayanda Masondo, 20, nobenza unyaka wesibili weHuman
Resources odabuka eNewcastle KwaZulu-Natal, utholwe encike emnyango wegumbi lakhe, ehostela iBenjemijn, ngeSonto ekuseni.
Kube sekubizwa abezimo eziphuthumayo, nabamhlongoze njengoshonile endaweni yesehlakalo.
Okhulumela amaphoyisa asesiteshini iBrixton uConstable Michael Kgatle uthe kuzophenywa ngokufa kukaMasondo.
"Okwamanje kubukeka sengathi ubulawe ukuhushula isisu ezindaweni ezingavunyelwe. Bekunegazi eliningi endaweni yesehlakalo," kusho uKgatle.
Isikhulu sase-UJ uSolwazi Marie Muller uthe uMasondo ubezama ukuzibulala.
- Landela
IzindabaNews24 kuTwitter
- SAPA


text:
Group
‘Umbulali’ ubahlalise lubhojozi
Useqube komakhelwane ngenxa yokusatshiswa ngowesilisa osolwa ngokufa kwendodana yakhe owesifazane waseMlazi.Read Story
INLSA
UNene uxwayisa abasebenzi ngamaholo
UMnuz Nhlanhla Nene usexwayise izinyunyana zabasebenzi ukuthi uma zifuna amaholo angaphezulu kwe-inflation, lokho kungaholela ekutheni kuncishiswe isibalo sabas... Read Story
Group
Konakele emshadweni kaZuma
Kuthiwa uNkk Phumelele MaShange Zuma ubambe umyeni wakhe oqotsheni ephuma nentombi emzini wabo oseDurban North.Read Story
- ‘Umbulali’ ubahlalise lubhojozi
- UNene uxwayisa abasebenzi ngamaholo
- Konakele emshadweni kaZuma
- Kushaywe abaphikisana nentela
- Isinde olakeni lwabantu inhlwathi
- Isivumelwano sokusebenzisana
- Kushone abane emndenini kusha umuzi
- Kulukhuni kwabaswele omazisi
- Umunyu kwabamukelwa yizingane zabo
- Kushiswe amahhovisi kasoseshini wamate...


text:
Kukhona abazokhala eMangaungComment on this story
INTATHELI YESOLEZWE
USIHLALO we-African Union uNkosazana Dlamini-Zuma, owayengumphathi webhange lombuso uMnuz Tito Mboweni nowayenguKhomishana wamaphoyisa kuleli uMnuz Bheki Cele amagama abo aphakanyiswe ukuba babe ngamalungu esigungu esiphezulu se-ANC.
UMnuz Fikile Mbalula, onguNgqongqoshe wezeMidlalo kuleli, kungase kumbhedele njengoba igama lakhe livela esifundazweni esisodwa iGauteng kwezinye lingabonwa.
Isizathu sokuthi iGauteng imfake ohlwini kuthiwa yingoba ihambisana nokuthi kube khona ubumbano ngaphakathi kule nhlangano.
UMbalula akakaze aphakanyiswe ezifundazweni ezeseka uMengameli Jacob Zuma okuyi-KwaZulu-Natal, Free State, Mpumalanga, Northern Cape ne-Eastern Cape.
UMnuz Malusi Gigaba, onguNgqongqoshe woMnyango wezamaBhizinisi kaHulumeni, uhamba yedwa njengoba yena ephakanyiswe yizifundazwe eziningana.
Uhla lwe-ANC Women’s League luholwa nguNksz Dlamini Zuma noMengameli wayo uNkk Angie Motshekga osendaweni yesihlanu.
USotswebhu we-ANC ePhalamende, uDkt Mathole Motshekga, ongumyeni kaNkk Motshekga, ubekwe kunombolo 54 kanti uvela eKZN nase-Free State.
UMboweni wesekwa yi-KZN ne-Gauteng. Abanye amagama abo aphakanyiswe yi-KZN nguMnuz Bheki Cele, Mnuz Sdumo Dlamini, onguMengameli we-Cosatu. UDlamini uphakanyiswe nayi-Eastern Cape ne-Free State.
Owayengumholi we-ANC Youth League futhi ekhulumela uMengameli Jacob Zuma, uMnuz Zizi Kodwa, igama lakhe liphakanyisiwe eKZN noNkk Sankie Mthembu-Mahanyele.
Ovele eyilungu le-NEC, uMnuz Joel Netshitenzhe, ukleliswe waba ngunombolo 35 ohlwini olukhishwe yi-Women’s League.
Uphakanyiswe yizifundazwe ezimbili okubalwa kuzo ne-Northern Cape. Ongqongqoshe uMnuz Siyabonga Cwele, wezoboNhloli, uMnuz Rob Davis, wezoHwebo neziMboni, uMnuz Thulas Nxesi, wezeMisebenzi yoMphakathi, uMnuz Jeff Radebe, wezoBulungiswa, uMnuz Nathi Mthethwa wezamaPhoyisa, uMnuz Collins Chabane, onguNgqongqoshe eHhovisi likaMengameli, uNksz Lindiwe Sisulu, wezabaSebenzi bakaHulumeni nokuPhatha, bonke bakhona ohlwini lwezifundazwe.
Abanye abakhona ngoMnuz Jeremy Cronin, oyiphini likaNgqongqoshe wezeMisebenzi yoMphakathi, noNksz Ayanda Dlodlo, weMisebenzi kaHulumeni nokuPhatha.
UMnuz Trevor Manuel onguNgqongqoshe we-National Planning igama lakhe livela eKZN nase-Free State. UNgqongqoshe wezeMpilo kuzwelonke uMnuz Aaron Motsoaledi uvela kuzo zonke izifundazwe futhi ubonakala eyintandokazi ezifundazweni eziningi. I-Eastern Cape ifake negama likaMnuz Gugile Nkwinti. UNkk Winnie Madikizela-Mandela igama lakhe liphakanyiswe yi-Eastern Cape kuphela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kusatshiswe ngebhomu ebhilidini eBraamfontein
2013-01-09 15:03
Braamfontein - Umgwaqo uJorrisen Street eBraamfontein, eGoli, kuphoqeleke ukuthi uvalwe kulandela isehlakalo sokusabisa ngebhomu kwelinye lamabhilidi.
Izikhulu zezomthetho zitshelwe ukuthi kunebhomu ebhilidini iThuso House, kusho izindaba ze-Eyewitness News.
Okhulumela amaphoyisa kaMasipala waseGoli uWayne Minnaar, uthi indawo yonke iqashwe ngeso lokhozi.
“Kulandwe izinja zamaphoyisa ukuthi zizophenya, zihogele umkhondo webhomu ebikiwe. Umgwaqo uJorrisen Street, uvalilwe.”
Abashayeli bezimoto bayalelwe ukuthi basebenzise omunye umzila.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Johannesburg - Owayengumengameli wakuleli uNelson Mandela kubukeka ezoluchitha esibhedlela usuku olwandulela uKhisimusi njengoba kuthiwa akukho okusha ngesimo sempilo yakhe.
Okhulumela iHhovisi limaMengameluli uMac Maharaj uthe isitatimende esikhishwe ngempelasonto mayelana nempilo kaMandela, asikashintshi.
Umbiko uthe uMandela uyaqhubeka nokwelashwa kanti futhi ibukeka imsiza imithi ayitholayo, njengoba sekuyisonto lesithathu angena esibhedlela ePitoli.
UMandela, 94, wayiswa ngendiza esibhedlela ePitoli esuka ekhaya lakhe eQunu, e-Eastern Cape ngoDisemba 8. Kwatholakala ukuthi kunokuthile emaphashini akhe.
UMandela unomlando wokuba nezinkinga emaphashini njengoba ake waba nesifo sofuba ngasekupheleni kweminyaka engu-27 ayichitha ejele.
NgoMgqibelo, uMengameli uJacob Zuma unxuse ukuba izwe limkhulekele uMandela ngemuva kokumvakashela esibhedlela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
SAPA


text:
Kukhulile ukwebiwa kwemfuyo
2012-11-28 16:20
Pretoria - Ziyanda izehlakalo zokwebiwa kwemfuyo eziqhubeka emingceleni yaseNingizimu Afrika, kusho abeSA National Defence Force, ngoLwesithathu.
Isikhulu ophikweni lwabaphenyi uLieutenant General Derrick Mgwebi usho kanjena ekhuluma nabezindaba ePitoli, echaza ngomsebenzi amasosha ayingxenye yawo.
"Uma ubheka imingcele ibanzi kakhulu...angeke amasosha ahamba ngezinyawo akwazi ukugada lezi zindawo ngempumelelo,” kusho uMgwebi.
UMgwebi uphinde wacacisa ngempumelelo yamasosha ekugadeni imingcele.
INingizimu Afrika iyingxenye yamasosha ajutshwe yi-United Nations eSudan naseDemocratic Republic of Congo, amanye amasosha ajutshwe eKruger National Park, ukukhalima umkhuba wokuzingelwa kobhejane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Badube ingqungquthela aboshintshoComment on this story
MDU NCALANE
Ebika eseMangaung
ZIDUBE zalaxaza phansi ingqungquthela yaseMangaung ezinye izithunywa ebezifuna uMengameli we-ANC ephumile esikhundleni emuva kokuba izimfuno zabo zithelwe othulini ngamavoti.
Ezinye izithunywa zaseLimpopo, zithe azisayingeni eyokuqhubeka nengqungquthela futhi ngeke zisayihlalela imigomo ngoba ebezikuzele sekuphelile.
Ezinye izithunywa bezikhombisa ukukhululeka kubonakala ukuthi bezimincile ngaphambi kokhetho.
Obekwenza zimince wukuthi ukhetho beluyimfihlo, kungasayi ngokuthi isifundazwe kumbe igatsha lakho likuthume ukuthi ukhethe baphi abaholi.
Bancane kakhulu abaphu-me benxothozela nokuyilabo abebeseka ukufakwa kuka-Mnuz Kgalema Motlanthe, nobuholi abebefuna bumese-ke, emuva kokuphuma kwemiphumela yokudla umhlanganiso kukaZuma nezakhe.
UMnuz Enerst Tiyesha waseMathole District esifundazweni i-Eastern Cape, uthi ubevotele uMotlanthe. “Sisodwa isizathu esingenze ngivotele uMotlanthe, bengifuna abaholi be-ANC bazi ukuthi kukhona abanye ngaphakathi abakunakayo ukuthi kwenzeka into okuyiyo ngempela yini embuthweni nakuhulumeni. Akumele abaholi abaningi kangaka bangakhuzani uma kunamaphutha enzekayo.
“Anginankinga noMsholozi futhi ngiyakwemukela ukukhethwa kwakhe. Engiku-thandazelayo wukuthi abaholi abaphumayo esigungwini esiphezulu bangadubi baye kwamanye amaqembu ngoba sisabadinga embuthweni sisewuKhongolose sonke,” kusho uTiyesha.
UNkk Joyce Dotyeni wesifunda i-O.R. Tambo e-Eastern Cape, ubehluleka ukufihla injabulo abenayo njengoba ebecula ingoma ehalalisela uZuma. “Ngithunywe ukuba ngivotele uZuma, ngenze njalo. Noma ngabe bengingathunyiwe bengizovotela uZuma noGwede Mantashe. UZuma ungumuntu wabantu, osondele kubantu futhi obazisayo. Uyakwazi ukuhambela izindawo zabantu. Uyakwazi eLebode, uyakwazi eMthatha, futhi nosizi lwakhona uyalwazi.
“Kanjalo noGwede unguNobhala oqotho. Hhayi ngoba ngimzonda uMotlanthe kodwa ubengakoni lutho uZuma nobuholi bakhe kwesabathuma khona ePolokwane futhi basenomsebenzi okusamele bawuqedele,” kusho uNkk Dotyeni.
Izolo bekulindeleke ukuthi ntambama kuqalwe kudingidwe imigomo ngokwezigcawu ezehlukene kuphinde kuqhutshwe nokhetho lwamalungu angu- 80 okwengeza. Imiphumela yalolu khetho ilindeleke ukuthi ikhishwe ngasekupheleni kwengqungquthela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Lihlehlisiwe elabadlali base-Uruguay
2011-05-20 16:24
Cape Town - Lihoxisiwe icala lokuvimbela ukusebenza kwengalo yomthetho ebelibekwe isikhulu seqembu lebhola lombhoxo lase-Uruguay, emuva kokuthi abadlali baleli qembu abasolwa ngokudlwengula bevele eNkantolo yeMantshi eKapa ngoLwesihlanu.
UCesar Borges, 37, nowathi uzonika lowo osolwa ngokuba yisisulu imali yokuthi abhekane nezindleko zezempilo uma ehoxisa leli cala, uhambe eyindoda ekhululekile emuva kokuhanjiswa kwamaphepha ngaphambi kwenhlangano ebhekele ukushushiswa kwamacala omphakathi, iWestern Cape Directorate for Public Prosecutions.
Ngokwethimba elimele abasolwa, lesi siphakamiso senziwa ngenhloso yokuthi ithimba lase-Uruguay liqhubeke nohambo lwalo ngaphandle kokukhathazeka ngecala lokudlwengula, hhayi ngoba kwakuqondwe ukuphazamisa ukusebenza kwengalo yomthetho.
- SAPA


text:
Zimkhalele osolwa ngokubulala eKZN
2012-12-18 12:01
Durban - Lowo osolwa ngecala lokubulala nobesebalekelane nengalo yomthetho izinyanga ezine ukhalelwe ngamasongo kaSigonyela eNgwelezane ngaseMpangeni, kusho amaphoyisa aKwaZulu-Natal ngoLwesibili.
Lo msolwa, 20, uboshwe ngoMsombuluko ngemuva kwezinsolo zokuthi wadubula wabulala uNjabulo Zulu, 38, ehostela laKwaMashu ngoJulayi 29, kusho uCaptain Thulani Zwane.
UZulu wadutshulwa ngenhlamvu eyodwa ekhanda.
Amaphoyisa alunywe indlebe ngokuthi umsolwa useMtubatuba ukuyochitha amaholidi kaKhisimusi.
Uphenyo luholele amaphoyisa eNgwelezane, nokuyilapho eboshelwe khona.
Kulindeleke ukuthi avele eNkantolo yeMantshi yaseNtuzuma kungekudala ngacala lokubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Libukeka limlahla elakubo u-Oscar
2013-02-19 14:05
Pretoria - Imantshi ekuqhubekeni kwesicelo sebheyili somsubathi u-Oscar Pistorius, inqume ukuthi lo mgijimi abhekane naleli cala ngaphansi kukaSchedule Six, nokungase kukwenze kube nqala ukuthi athole ibheyili.
IMantshi uDesmond Nair utshele iNkantolo yeMantshi ePitoli ngoLwesibili ukuthi ngeke bakushaye indiva ukuthi ukubulawa kukaReeva Steenkamp kungenzeka ukuthi kwabe kuhleliwe.
Lokhu kuchaza ukuthi uPistorius kumele eze nobufakazi obuqanda ikhanda bokuthi kumele anikezwe ibheyili.
Amacala angaphansi kukaSchedule Six yilawo athathwa njengabucayi kakhulu.
Kuqhubeka leli cala umsolwa utshengisa ukuzisola kanti ulokhu ebheke phansi echiphiza.
Khonamanjalo, uSteenkamp ubekwe ekhaya lakhe lokugcina ePort Elizabeth, enkonzweni ebeyenzelwe ekusithekeni.
Umfowabo u-Adam Steenkamp uthe umufi ushiye isikhala esikhulu, usho ekhuluma nezintatheli ngaphandle kwaseVictoria Park Chapel.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amalungiselelo Omhlangano We All Stakeholders' Conference Ayaqalisa
Inkhokheli kahulumende womanyano isivumelene ukukhuthaza abantu ukuthi kungabi lodlakela
consitution
WASHINGTON—
Amalungiselelo omhlangano omkhulu oweAll Stakeholders' Conference lapho okuzahlolisiswa ugwalo lweDraft Constitution aseqalisile njalo inkokheli kahulumende womanyano ihlangene ngolweSithathu eHarare lapho evumelene ukukhuthaza ukuthi kungabi lodlakela kuloluhlelo.
Ikhomithi yedale lephalamende ebona ngokulotshwa kutsha kwesisekelo sombuso eye COPAC isiqalisile ukulungiselela lumhlangano wona ozakwandulela ukhetho lweReferendum.
UMnu. Believe Gaule, isiphathamandla seCOPAC, ekucele le MDC elikhokhelwa nguMnu. Welshman Ncube uthi besabela ukuthi ibandla le ZANU PF lingadonsela emuva kulumhlangano, ngoba lilokhu lilezikhalazo ezinengi, ezigoqela ukuthi liphiwe ugwalo lwe national report oluveza ukuthi uhlelo lolu luqhutshwe njani.
Ingxoxo LoMnu. Believe Gaule


text:
Tsvangirai: Ukubhalisela Ukuvota Sokuzaqhutshwa yiZEC
Ugatsha lwezemali luthi solutholile izigidi ezilitshumi lantathu zamadola yokuqhuba inhlelo zokulungiselela ukuvota.
ZEC
Sithandekile Mhlanga
10.01.2013 15:54
WASHINGTON—
Inhloko kahulumende uMnu. Morgan Tsvangirai uthi umsebenzi wokubhalisela ukuvota owe voters’ registration usuzaqhutshwa yikhomishini ebona ngenhlelo zokhetho eye Zimbabwe Electoral Commission i-ZEC, hatshi ihofisi kamsitheli ekaRegistrar General njengalokhu obekusenzakala.
UTsvangirai ukhulume lamazwi lentathelizindaba eHarare ngolweSine, ngemva komhlangano wokuhluza loludaba leziphathamandla ze- ZEC, ezengatsha zikahulumende ezibona ngezemali, ezibona ngokulotshwa kwesisekelo sombuso esitsha, okwenzakala elizweni, kanye logatsha lwezemithetho.
Ekhuluma emhlanganweni ofanayo, uNkosikazi Joyce Kazembe, isiphathamandla se-ZEC, uthe inhlanganiso yakhe isizimisele ukuqalisa umsebenzi. Ugatsha lwezemali lutshele lumhlangano ukuthi soluyitholile imali engaba yizigidi ezilitshumi lantathu zamadola yokuqhuba uhlelo lokubhalisela ukuvota kanye lokufundisa abantu ngaloluhlelo.
Inhloko kahulumende yiyo eyaphiwa umthwalo kuhulumende womanyano wokukhokhela inhlelo zokulungiselela ukhetho.
Ukuze sihlaziye loludaba, uSithandekile Mhlanga weStudio 7 uxoxe loMnu. Thabani Nyoni, umqondisi wenhlanganiso ye Bulawayo Agenda,njalo eyisiphathamandla se Crisis in Zimbabwe Coalition, endawonye loMnu. Rejoice Ngwenya, ingcwethi ecubungula ezombusazwe.
UNyoni usungule lingxoxo ngokugcizelela ukuthi kwamanye amazwe zinhlanganiso ezinjenge ZEC ezivele zikhokhela lumsebenzi zincediswa nguhulumende.
Ingxoxo LoMnu. Rejoice Ngwenya Endawonye LoMnu. Thabani Nyoni


text:
Okunye ukuqhumisa ngebhomu e-Iraq
2012-12-31 12:28
Hilla - Ibhomu ebifakwe emotweni ngaphandle kwamahhovisi kahulumeni eningizimu yeBaghdad libulale abantu ababili ngoMsombuluko.
Ukuqhuma okwenzeke ngo-8:30 edolobheni laseHilla, kuphinde kwashiya kulimale kanzima abantu abangu-17 kwacekela phansi izitolo nezimoto, kusho amaphoyisa nabosizo lokuqala.
Alikho iqembu elisaphumele obala lavuma ukuba nesandla kulokhu, kanti nemininingwane ngabashonile ayikabikho.
Amasosha eSunni kanjalo neqembu i-Al-Qaeda eIraq yiwona ajwayele ukuhlasela izikhulu kanye nabezokuphepha, ngenxoso yokunyakazisa umbuso kahulumeni.
Udlame e-Iraq lwehlile uma kuqhathaniswa nonyaka ka-2006 no-2007, kodwa izigameko zokuhlasela zisenzeka cishe zonke izinsuku.
– Landela Izindaba News24 kuTwitter
(@IzindabaNews24).


text:
Kubanjwe amalungu e-ANC 'ayizipoki' e-E Cape
2012-11-16 10:02
Johannesburg - I-African National Congress e-Eastern Cape isivundulule amalungu "ayizipoki" emabhukwini eqembu esifundazweni, kusho umbiko wephephandaba iBusiness Day, ngoLwesihlanu.
UNobhala weqembu esifundazweni u-Oscar Mabuyane utshele iphephandaba wathi bathole ukuthi kusetshenzizwe izinkampani ezingaphandle kweqembu, ukuzama ukuthola imininingwano ngabantu abathize, base bebhaliswa njengamalungu.
UMabuyane uthe abanye balaba abazi nokuthi sebenziwe amalungu e-ANC, kuthiwa ababhalise laba balandele yonke imigudu baze bakhokha nemali yokujoyina iqembu engu-R12.
Lo mkhuba uvundululwe ngesikhathi kubhekwa kabusha ubulungu babantu, ngaphambi komhlangano obuhlelelwe ukudingida ngomhlangano waseMangaung, ozobanjwa ngoDisemba.
Kuyaphenywa ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ufuna ingane ebaleke noyise
2012-06-06 14:44
Johannesburg - Uyise wengane wayithatha ethi uyiyisa kwadokotela, akaphindanga wabuya nayo, manje unina wengane ukhala uyazithulisa ufuna intombazanyana yakhe, kubika iDaily Sun.
UNokuthula Mofokeng, 33, waseSpruitview, eKurhuleni uthi uphuke umoya ngoba sekuphele isonto ubaba wengane angasathandani naye enyamalele nengane yabo.
“Ngifuna umntanami!” ekhala ekhuluma nephephandaba.
Umntwana kaMofokeng unonyaka nezinyanga ezinhlanu ubudala.
"Indodakazi yami iyagula, uyise uyithathe ethi uyiyisa kudokotela angisazi ukuthi ngenzenjani," echaza.
“Ngizwa kuthiwa uhlala eRockville, eSoweto nomunye wesifazane, njalo uma ngifona ucingo luphendulwa ngowesifazane angithuke"
- News24


text:
Umlilo ubulale umndeni eBelgium
2012-11-12 14:01
Belgium - Kushone indoda nezingane zayo, eziphakathi kweminyaka emibili nengu-11 ubudala, ngesikhathi kuqubuka umlilo ekhaya labo eliseningizimu mpumalanga neBelgium.
Kwaziswe izicishamlilo ngalo mlilo phakathi namabili ebusuku kodwa bafika indlu isisha ubuhanguhangu eHan, nokungamakhilomita angu-80 uma usuka eBrussels.
Inhloko yezicishamlilo zendawo uFrancois Bodart uthe umama nomngani bakwazile ukuphulukundlela babaleke, kodwa bangeniswe esibhedlela beshile futhi benenkinga yokuphefumula.
- Landela
IzindabaNews24 kuTwitter
- Sapa - AP


text:
UNzimane uncome u-matric
2013-01-04 11:01
Durban - UNgqongqoshe weMfundo ePhakeme uBlade Nzimande, uzwakalise ukwamukela izinga lokuphasa labebanga leshumi, wathi uncoma kakhulu imiphumela ye-maths.
"Esikubonayo nokusijabulisa kakhulu thina njengoMnyango wezeMfundo ePhakeme, ukunyuka kwesibalo sabaphase i-maths,” esho ekhuluma eseMgungundlovu.
"Ukunyuka kwesibalo sabaphase i-maths, kuzoba nomthelela ekubhaliseni ezikhungweni eziphezulu zemfundo lapho kudengeka ube nayo ukuze ungene khona.”
UNzimande ukujabulele nokwenza kangcono ezifundweni zePhysical Science, Geography,neHistory.
UNgqongqoshe wezeMfundo eyisiSekelo u-Angie Motshekga, umemezele ukuthi u-73.9% wabafundi abaphasile ngo-2012. Ngo-2011 kwaba ngu-70.2%
UNzimande uthe ukwenza kangcono kwabafundi kusho ukuthi bangaphezulu kuka-15 280 abaphase ngo-bachelors uma kuqhathaniswa nonyaka odlule, isibalo sinyuke ngo-12%.
Uphinde wanxusa labo abangaphumelelanga ukuba bangadikibali kodwa babheka kwezinye izindawo lapho abangaqhuba khona imfundo yabo.
Kumele bafundele imisebenzi emakolishi eFurther Education and Training (FET).
Balinganiselwa ku-180 000 abafundi okulindeleke ukuba babhalise emanyuvesi, kanti balinganiselwa ku-100 000 angase baye kuma-FET.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ulahlwe elokubulala usana lwakhe
2012-11-21 08:33
Cape Town - Owesifazane waseKapa ulahlwe yicala lokubulala usana lwakhe obelusanda kuzalwa nokufihla ukushona kwalo, kusho umbiko weCape Argus ngoLwesithathu.
ULumka Jordan uvumile eNkantolo eNkulu yaseWestern Cape ukuthi wabulala usana lwakhe lomfana ngokulunquma ikhanda ngesikhali esicijile okhakhayini.
Uthi wase elulahla lapho kuntshingwa khona udoti ePhilippi.
Isinqumo ngaleli cala sikhishwe ngoLwesibili.
Ngokombiko, lolu daba luzoqala ngoDisemba 6 ukuze kuqale amalungiselelo esigwebo.
Ummeli wowesifazane uzokwethula umbiko kadokotela wezengqondo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Umsekeli kamphathintambo wezemithetho uMnu Obert Gutu uthi nxa ibandla leMDC linganqoba kukhetho oluzayo libumbe uhulumende, kumele lihluzisise udaba lweGukurahundi kubotshwe bonke abaphatheka kulesisiga.
UGutu, oyisiphathamandla seMDC-T, uthi njalo uhulumende weMDC kuzamele ahluzisise udaba lweMurambatsvina, lapho inkulungwane zabantu ezadilizwelwa izindlu nguhulumende.
Impi yeGukurahundi yabulalisa abantu abedlula inkulungwane ezingamatshumi amabili, 20, 000 eMatabeleland lenkabazwe, njalo akulamuntu oseke wabotshwa phezu kwaloludaba.
UGutu uthi ukuze kubelokuhlalisana elizweni, abadala amacala lawa kumele bajeziswe kube lokuxolelana.
Kodwa ingcwethi kwezombusazwe zithi akusoze kubelula lokhu lanxa iMDC ingaze ibe yiyo esiphethe intambo zombuso.
UDr. Nkululeko Sibanda, ofundisa ezombusazwe ekolishini leHuddersfield University, eBhilithani, utshele iStudio 7 ukuthi lanxa okukhulunywa nguGutu kulohlonzi, kunzima ukukufeza.
Ingxoxo LoMnu Nkululeko Sibanda


text:
AbeNike balaxaze u-Oscar
2013-02-19 07:42
New York - Abelebuli iNike bamemezele ukuthi umsubathi u-Oscar Pistorius ngeke asaba yingxenye yezinhlelo zabo zemikhankaso kulandela ukuthi ebekwe icala lokubulala intombi yakhe.
Okhulumela iNike Inc uKeJuan Wilkins ukuqinisekisile lokhu.
Ube esekuhlaba ukuthi bese bevele benezinhlelo zokusebenzisana noPistorius, noma bazohoxisa zonke izikhangisi ezibandakanya lo mgijimi.
UPistorius, 26, usolwa ngokudubula abulale intombi yakhe emzini wakhe osePitoli.
Isikhangisi sakwaNike esiku-internet esinemibhalo ethi "I am the bullet in the chamber" naso sesisusiwe kulandela lokhu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AP


text:
Kusekude phambili e-Egypt
2013-02-25 12:04
Cairo - Imigwaqo yase-Egypt nsuku zonke iphenduka izinkundla zokuzwakalisa ukungenami komphathi, njengoba imibhikisho seyaba yinsakavukela umchilo wesidwaba.
Ukhetho lwasePhalamende olumenyezelwe ngempelasonto ngumengameli wemaSulumane alunikangathemba ngokutakula leliya lezwe ezinkingeni elibhekene nazo.
"Umgwaqo nawo ugcwele okwawo okungahlangene kakhulu nokhetho. Kodwa abantu abafuna ukuphila kangcono," kusho u-Emad Gad, ongumhlaziyi oqavile.
Umengameli wamaSulumane uMohammed Morsi ucele ukuba kube nokhetho lwePhalamende noluzoqala ngasekupheleni kuka-Ephreli lube yizigaba ezine luze luphothulwe ngoJuni.
Lo mholi ucindezelwe nguMthethosisekelo ukuba kushaye uMgqibelo eselumemezele usuku lokuvota.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kulimale 10 wamaphoyisa eKenya
2012-10-17 10:00
Mombasa - Kulimale kabi amaphoyisa ayishumi ngesikhathi kuqhuma ibhomu esifundeni esisogwini eKenya ngesikhathi begasele emzini othile, kwashona izigelekeqe ezimbili, kusho amaphoyisa.
"Ngingaqinisekisa ukuthi kulimale kabi amaphoyisa ayishumi," kusho isikhulu samaphoyisa esifundeni u-Aggrey Adoli, etshela i-AFP, egcizelela ngokuthi kungenzeka ukuthi lokhu kuhlasela kuxhumene namaphekulazikhuni eShebab, yaseSomalia.
Uthe amaphoyisa adubule abulala umhlaseli oyedwa kwathi omunye wabulawa yisiqhumane sakhe.
Lokhu kwenzeke eMombasa ngesikhathi egasele emzini ngemuva kokulunywa indlebe, athola izibhamu neziqhumane.
- Landela
IzindabaNews24 kuTwitter
- Sapa - AFP


text:
HARARE—
Inhlanganiso zamabandla okholo lwesi Kristu zithi lusesekhona udubo lokukhethana emabandleni la alenkokheli engela mfundiso eqondileyo yokuba luphathwe njani udaba lwegciwane kanye lengculaza.
Lanxa uzulu eselalo ulwazi lokuthi litholakala njani igciwane lokhe basesekhona emabandleni ezinkonzo abalokhe bekolwa ukuba otholakala elegciwane emzimbeni wakhe ulithole ngokuziphathi endabeni zemacansini ngakhoke uyisoni phambi kukankulunkulu.Kube labanye abazitshela ukuba igciwane libangelwa yimimoya emibi.
Zibikwa zisesekhona inkokheli ezilokhe zingakwamukeli ukuba lolu ludubo umuntu wonke angahlangana lalo empilweni kungakhathalekile ukuthi uziphatha njani.
Kubika intathelizindaba yeStudio 7 uMavis Gama osethulela lolu daba eseHarare.
Udaba luka Mavis Gama lokukhethana ngeHIV enkonzweni


text:
I-Outa izodlulisa olwe etolling
2013-01-25 16:16
Johannesburg - Abe-Opposition to Urban Tolling Alliance (Outa), bamukele isinqumo seNkantolo eNkulu ePitoli, esithi bangakwazi ukuphikisa isinqumo senkantolo mayelana nokuqalwa kohlelo lwe-etolling.
"Sikholwa wukuthi singagcina sikwazile ukunqoba impi ye-etolling. Sithanda ukubonga izinkumbi zabantu baseNingizimu Afrika kanjalo nosomabhizinisi abaxhase lo mkhankaso," kusho isikhulu se-Outa uMusa Strachan.
IDemocratic Alliance, eGauteng, ihalalisele i-Outa yathi: "Kuyizindaba ezinhle ukuthi iNkantolo yokweDluliswa kwamaCala izolalela kabusha lolu daba," kusho ilungu le-DA ePhalamende uJack Bloom.
"Kubalulekile ukuthi inkantolo izwe izimvo zomphakathi ngodaba lwe-etolling, kumele icaciselwe ukuthi abantu baseNingizimu Afrika abahambisani nakancane nalento."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abangu 17 abakhulelwe esikoleni esisodwa
2012-11-22 14:02
Mahikeng - Isikole samabanga aphakeme iBarolong High School, eMahikeng, sesicele abazali bezingane ezingu-17 ezikhulelwe ukuthi bahlale bemi ngomumo belindele ukubizwa esikoleni uma kwenzeka abantwana babo besikwa, kusho izindaba zeSowetan ngoLwesine.
Okhulumela uMnyango wezeMfundo eNorth
West uBayanda Zenzile utshele iphephandaba wathi abafundi abakhulelwe baseminyakeni ephakathi kuka-14 no-18 ubudala.
Kufika abezindaba, abanye abazali bebelinde ngaphandle kwesikole belindele ukusiza uma kwenzeka abantwana babo besikwa, uZenzile uthi bonke abazali bavumile ukuba wusizo uma kwenzeka bedingeka esikoleni.
Noma kunjalo abanye babazali bazwakalise ukungenami njengoba bekhale ngokuthi abanalo ulwazi olwanele lokuthi usizwa kanjani umuntu obelethayo, abanye bathi bazophuthelwa wumsebenzi.
Omunye wothisha utshele iphephandaba ukuthi ukhona umfundi owabelethela esikoleni, uthisha uthi ukukhulelwa kwabafudni kufaka ingcindezi njengoba abanye abafundi kwenzeka bazele, bezeliswa wumfundi ozothwele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
UDJ Bongz uthi uphila sakaComment on this story
SANDILE MAKHOBA
UTHUSE abaningi uDJ wodumo ebonakala eswenkile emjahweni omkhulukazi iVodacom Durban July nakweminye imicimbi ebihambisana nalo mjaho ngemuva kwemibiko yokuthi ulaliswe esibhedlela.
Abalandeli bakaDJ Bongz abebembona eGreyville Racecourse bebedideka uma bebona lo DJ njengoba bekungacatshangwa ukuthi ngabe useluleme ngokwenele ukuhambela imicimbi.
UBongz wodumo lwengoma ethi Thina Sobabili ubengakhombisi zimpawu zomuntu obelaliswe esibhedlela.
Isolezwe ngoMgqibelo likhiphe udaba oluqinisekiswe yiMenenja yalo mculi, uBheko Sokhela, othe kubonwa ngokusa kuye esibhedlela.
Kulo mbiko uBheko wachaza wathi uBongz wangenwa ngamakhaza ngesikhathi eyodlala eMpumalanga.
Ephawula ngalokhu uBongz uthe empeleni ubengaguleli ukufa.
“Ngaya esibhedlela ngingaguli ngiyoxilongwa njengenjwayelo. angikaze ngilale phansi njengoba kubikiwe. Akusona isikhathi sokugula lesi kimi ngoba yisikhathi sokujabulisa abantu. Ungathi ngiphekai-albhamu eyi-double disc enezingoma ezingu-26 bengizoyenza kanjani yonke leyo nto ngigula,” kubuza uBongz.
Isolezwe lizibonele loDJ ezihambela ku-Vodacom Durban July, ezidlela ubumnandi nabanye ozakwabo abambisene nabo kwezokungcebeleka.
Ngisho esethintwa izolo ekuseni ebuzwa ukuthi uzizwa enjani, uBongz uqhubekile wathi akaguli ndawo yena.
Imenenja kaBongz ishaye ungqimphothwe izolo yathi kayishongo ukuthi sekubonwa ngokusa kuBongz.
“Yebo uBongz uke waya esibhedlela eyoxilongwa emuva kokungenwa ngamakhaza kodwa akakaze alale phansi njengoba kulotshiwe. Uphila saka,” kusho uBheko.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Nibeke uMandela emikhulekweni - ISilo
2012-12-25 10:20
Johannesburg - ISilo samaBandla iNkosi Goodwill Zwelithini usesho ngaphimbo linye nalabo abathi abantu bakuleli abangadikibali ekukhulekeleni lowo owayengumengameli uNelson Mandela, kubika izindaba zeSABC ngoLwesibili.
Ubhejane phuma esiqiwini ufisele uMandela ukululama okusheshayo wabonga nethimba lezempilo elimnakekelayo.
UMandela
uzowudlela esibhedlela sasePitoli uKhisimusi, kulandela angeniswa ngoDisemba 8.
Odokotela bathola ukuthi unesifo samaphaphu waphinde wahlinzwa ekhishwa ama-gallstone.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuqale ukuqagela ngesikaMkhizeComment on this story
SIMPHIWE NDWANDWE
SEKUQALILE ukuqagela KwaZulu-Natal mayelana nokuthi ngubani ongase avale isikhala esingadaleka kwesobuNdunankulu besifundazwe uma uDkt Zweli Mkhize egcina eqokelwe kwesikaMgcinimafa we-ANC kuzwelonke engqungqutheleni yokukhetha ubuholi ezoba seMangaung, eFree State, ngenyanga ezayo.
Ukuqagela kulandela isinyathelo sesifunda saseThekwini, okungesikhulukazi KwaZulu-Natal, esiphumele obala ngempelasonto saqoka uMkhize ekubeni nguMgcinimafa uma uMengameli Jacob Zuma edla ukhetho ihlandla lesibili.
Lesi sikhundla njengamanje siphethwe nguMnuz Matthew Phosa abangafuni nakumbona ephindela kuso labo abeseka ihlandla lesibili kuZuma.
Lesi sifunda besinombuthano eDUT ophikweni i-ML Sultan lapho bekuhlaziywa amagama aphakanyiswe ngamagatsha angu-96 kwangu-103 angaphansi kwalesi sifunda.
“Sengathi uMkhize kuyacaca ukuthi uyangena njengoba esephakanyiswe yiTheku nje. Angithi waqale waphakanyiswa yisifundazwe iMpumalanga kulesi sikhundla. Kusobala ukuthi uzogcina engenile ngoba akekho ongaboni ukuthi uZuma uzothatha ihlandla lesibili. Inkinga manje isekutheni wubani ozoba nguNdunankulu lapha KwaZulu-Natal. Mina ngibona uMnuz Senzo Mchunu noDkt Sibongiseni Dhlomo bengase babe sethubeni lokuthatha amandla,” kusho ilungu le-ANC ku-ward 76 eLamontville.
Elinye ilungu laleli qembu elizinze eMpangeni lithe: “Umbango uzoba phakathi kukaMnuz Senzo Mchunu noMnuz Willies Mchunu. Kodwa-ke ngeke ngimangale uma kungena uNkk Peggy Nkonyeni noma Nksz Nomusa Dube ngoba banamandla kakhulu futhi uKhongolose uyabezwa. Ngeke wazi ukuthi yini ezobhekwa kodwa ozothatha noma kanjani uphakathi kwala magama. Isikhundla sikaMgcinimafa ku-ANC sidinga oseqokiwe alibhekise eLuthuli House eGoli ngokugcwele.
NgoMgqibelo amagatsha e-ANC aseqedile ukuphakamisa amagama angu-96 abuyisele uZuma kwesobumengameli, achitha uMnuz Kgalema Motlanthe kwesePhini likaMengameli esikhundleni sakhe kwafakwa uMnuz Cyril Ramaphosa.
UMnuz Gwede Mantashe onguNobhala noSihlalo uNkk Baleka Mbete kuphakanyiswe ukuthi babuyiselwe ngo-elethu ezikhundleni abavele bekuzona.
UNkk Thandi Modise, onguNdunankulu waseNorth West, iTheku liyamchitha kwesePhini likaNobhala esikhundleni sakhe kuphakanyiswe uNkk Jesse Duarte.”
Izolo kube khona ukubambezeleka eLamontville lapho bekulindeleke ukuthi kuqale uhlelo lokuphakanyiswa kwamagama njengoba uDkt Sibongiseni Dhlomo onguSihlalo wesifunda saseThekwini ebebheke ngeso lokhozi ukuthi abangase babe yizithunywa ezizokhetha ubuholi babhaliswe ngokusemthethweni yini futhi bangamalungu alo yini leli gatsha.
Kuze kwashaya ihora lesithathu abantu besalinde ukungena bahlolwe kanti bebemi izixongololo evutha engabaselwe uDhlomo esangweni okungenwa kulona ehholo lomphakathi. UMnuz Bheki Cele okuyigatsha lakhe ubengabonwa nangokhalo kanti kubikwe ukuthi unomsebenzi ekhaya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kudutshulwe amaphoyisa amabili e-Estcourt
2012-12-12 14:02
Johannesburg - Amaphoyisa amabili abengekho emsebenzini adutshulwe alimala ezintatha kuzosa kube nguLwesithathu e-Estcourt, kusho amaphoyisa aKwaZulu-Natal.
Umkhuzi wamaphoyisa esiteshini sase-Estcourt uColonel Oscar du Preez ubelele emzini wakhe ngesikhathi evuswa ukuqhuma kwesibhamu, kusho uColonel Jay Naicker esitatimendeni.
Ube esethinta umakhelwane wakhe, naye oyiphoyisa, uCaptain Derrick Radebe, base bephumela emnyango ukuyohlola isimo.
"Kusolakala ukuthi omunye wabasolwa ube esedubula amaphoyisa, nawo aziphindiselela," esho.
La maphoyisa abe eseyalimala angeniswa esibhedlela esesimweni esigculisayo.
Kusolakala ukuthi lo wesilisa odubule amaphoyisa nguye ogqekeze umuzi okuWelsch Road, weba i-laptop wabaleka ngonyawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulindeleke izodumisa kuleli iMary Mary
2013-02-14 14:02
London - Abaculi bowokholo asebeqoqe imiklomelo emingini, abangabaseMelika beqembu iMary Mary kulindeleke ukuba batheleke eNingizimu Afrika ukuzonandisa ngoMashi 31 eRhema Bible Church eRandburg, kubika iSoweto.
Laba banqobe indodo ye-Best Gospel Song kuma-Grammy.
IMary Mary yakhiwe yizelamani ezimbili u-Erica noTina Campbell, ezakhipha icwecwe lazo lokuqala ngo-2000 elithi-Thankful eladayia kahle kakhulu labanqobisa indodo yokuqala kuma-Grammy, ngaphansi kwe-Best Contemporary Soul Gospel Album ngo-2001.
Kulindeleke ukuba banandise ubusuku obubodwa kuphela njengokwezinhlelo.
Ngokusho kukaSonia Motaung ongumkhangisi weBase Africa Media, lesonto limumatha abantu abangu-7 000 kodwa kuzodayisa kuphela amathikithi angu-5 000.
"Abathathu baseNingizimu Afrika abacula wona owokholo, bazovula inkudla, kodwa okwamanje ngeke badalulwe ukuthi bangobani ngoba abakazisayini izinkontileka,” kusho uMotaung.
Ngesikhathi lezi zelamani ziselapha, zizophinde ziqophe uhlelo lwazo olwaqala ukudlala ku-WEtv ngoMashi 13 ngonyaka odlule.
Amathikithi okubabukela becula eRhema Bible Church azoqala ukudayisa ngoFebhuwari 18.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uvelile usomatekisi ngelokubulala owe-IFP
2013-01-16 14:04
Durban - Uvele kafushane eNkantolo yesiFunda eThekwini umnikazi wamatekisi nosolwa ngokuthumba abulale ikhansela leNkatha Freedom Party uThemba Xulu ngoLwesithathu.
Leli cala likaSanele Zondi, 34, lihlehliselwe uFebhuwari 14 ukunikeza isikhathi sokuthi kuqhutshwe uphenyo.
UXulu wathunjwa emzini wakhe esigcemeni sakwa-A KwaMashu ngo-Okthoba, ngamadoda ayisihlanu ayezenza amaphoyisa.
Isidumbu sakhe satholakala eTafuleni ngaseThekwini enamahlandla okudutshulwa.
UXulu watholwa ngabantu ababeyobheka amakhowe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UShelembe angase afune ukunxeshezelwa
2011-11-21 07:14
Pietermaritzburg - Lowo owayeyiPhini leMeya kuMasipala uMsunduzi u-Alpha Shelembe ubheka ukuthi afune isinxephezelo noma cha eMbusweni kulandela izinsolo abekwa zona zokushisa.
La macala ahoxiswa nguMvikeli woMphakathi ngoNovemba 4, ngokwesitatimende esikhishwe ngummeli wakhe uJeremy Diedericks ngeSonto.
Uthe uShelembe — nowabekwa icala lokushisa ngoJuni 23 emuva kokuthi lowo owayengumshayeli we-ANC, uThemba Mbona aveza ukuthi wayethunywe nguye — kodwa uShelembe yena wawaphika wonke la macala.
UDiedericks utshele iThe Witness ukuthi kuningi okushayisanayo esitatimendeni esenziwa nguMbona emaphoyiseni kanye nalokho akusho ngesikhathi evuma icala.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- The Witness


text:
Umshana kwelokubulala umalume
2013-01-07 15:04
Johannesburg - Kuboshwe indoda eneminyaka engu-26 ubudala, ngezinsolo ezithi igwaze yabulala umalume wayo, kusho amaphoyisa aseKatlehong, eGauteng.
Kukholakala ukuthi indoda lena ixabane nomalume yase imgwaza imbulala.
Ngokusho kukaCaptain Mega Ndobe, umalume oneminyaka engu-40 ubudala, ushonele endaweni yesehlakalo.
"Kukholakala ukuthi indoda ixabane nomshana, obe esedonsa umese eyigwaza kwesingenhla,” kusho uNdobe.
Umsolwa uboshwe ngemuva kwemizuzwana kwenzeke isehlakalo, umese ekukholakala ukuthi usetshenziswe ukubulala, ubufihlwe ekhabetheni.
Lona uzovela ngaphambi kweNkantolo yeMantshi yasePalm Ridge, maduzane
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
‘Abantu abangajahi ukugxeka ezemfundo’Comment on this story
MDU NCALANE
UMENGAMELI wezwe uMnuz Jacob Zuma uthi abantu abansundu abazona nakancane izidomu. UZuma uthi umqondo wabantu abansundu wasetshenzwa kanzima iminyakanyaka kuliwa nokuthi unqindeke ungalinge ucabange into esile ngaphandle kokuba yisigqila samaBhunu.
UZuma uthi abantu kumele babeke phansi imimoya ngodaba lwezemfundo ngoba ngokukahulumeni izinhlelo zonke zokuyiphucula zisabambe ngakho. Uthi asikho isidingo sokuxhamazela nokutatazela kulo mkhakha futhi akukonakali lutho kunalokho kunenqubekela phambili ebabazekayo.
UMengameli Zuma ukusho lokhu enkulumeni ekhethekile abe nayo neSolezwe eJohn Dube House, eMorningside eThekwini. IJohn Dube hopuse yindlu ehlala omengameli uma beseThekwini namaphethelo. UZuma ubeseThekwini ezokwethula inkulumo yakhe yeJanuwari 8 eyethulwa njalo ngalesi sikhathi ngomengameli be-ANC.
“Kunabantu abanomcabango wokuthi ingane inele izalwe bese iyagijima kanti ingane iyazalwa itotoswe, ikhuliswe, ikhase ize ithathe isinyathelo sokuqala kuyima ifunda ukuzimela bese ikwazi ukuhamba igcine isigijima. Ayikho eyake yazalwa isigijima. Nalapha kwezemfundo kusenjalo. Sisesesigabeni seminyaka engu-18 saqala ukubuyisela ezemfundo ezingeni elifanele umuntu wonke eNingizimu Afrika. Sisafana nengane esakhasa. Abantu bayashesha ukukhohlwa wukuthi kwathatha iminyaka engakanani uVerwoerd ashaya umthetho wokuthi umuntu omnyama akafanele wukuthola imfundo esile. Wakubeka kwacaca ukuthi umuntu omnyama uma efunda izibalo uzokwenzani ngazo futhi uzosebenzaphi ngazo. Wathi iSayensi ngeyabo bona abamhlophe, ayifanele wukuba ifundwe ngabantu abamnyama. Wathi abantu abamnyama kumele bafundele ukukwazi ukucela umsebenzi kubasi futhi akwazi ukupatanisa isiNgisi nesiBhunu ukuze athathe imiyalelo kubasi kwaphela nje,” kusho uZuma.
UZuma uthi leli qhinga lasebenza ngoba lakwazi ukucindezela abantu abansundu bavaleleka ezintweni eziningi ezisile ezweni labo.
“Kuyiphutha elikhulu ukucabanga ukuthi ungakwazi ukulungisa wonke lo monakalo esikhathini esiwukuphazima kweso,” kusho uZuma.
“Yingakho sithe uma sibukisisa sabona kukuhle ukuthi siqale phansi sakhe isizwe esisha. Sakhe isisekelo sezemfundo ngokwehlukanisa le Minyango yeMfundo ePhakeme neMfundo eyiSisekelo ukuze siqinise phansi zisasuka nje. Uzokhumbula ukuthi kade kunzima kanjani ukuthola uMatric futhi kunguMatric ongathi shu ngoba wawungakuthuthukisi ngalutho.
“Manje sesiyaqala siyabona kunomehluko omkhulu kusukela ezigabeni eziphansi kuya kuMatric. Sibe sesithi-ke asakhe uMnyango ozoqondana ngqo nemfundo ephakeme ukuze unakekele kahle uzimele futhi wenze nocwaningo lokuthi yini okumele ifundwe kulezi zigaba bese ukwazi ukuzididiyela namakhono adingwa yizimboni ngaphandle,” kusho uZuma.
Uthi ukukhuthazwa kwabafundi ukuba bayofunda kumaFET, kuyingxenye yokubacijela amakhono adingekayo nasazodingeka isikhathi eside kuleli ikakhulukazi uma kuphumelela uhlelo lweNational Development Plan, ezovula amathuba emisebenzi ikakhulukazi ngokwakhiwa kwengqalasizinda.
“Abantu abangajahi ukugxeka. Kumele ngabe bayabona ukuthi siqonde ukuyiyisaphi le Ningizimu Afrika ngokwezemfundo, amakhono nangokuyithuthukisa. Iningi futhi lalaba abagxekayo abezi nazisombululo kodwa bagijimela ukugxeka nje,” kusho uZuma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
OweDa Babes usazoya eMkhosini woMhlangaComment on this story
FANELESIBONGE BENGU
UMCULI osezakhele udumo ngokucula eqenjini labesifazane bodwa, iDa Babes, osanda kwenzelwa umemulo uthi akukho okuzoshintsha njengoba esazoqhubeka nokuhamba uMkhosi woMhlanga njengenhlalayenza.
UNcupha Mzimela (21) uthe nakulo nyaka uzowuhambela uMkhosi woMhlanga aqala ukuwuhambela eneminyaka eyisishiyagalombili.
UNcupha oyilungu leDa Babes ehlanganiswe nguye, Nonhlanhla “Nhloh” Masinga, Zama “S’faca” Jali noNqobile “Stretch” Mlaba, uthe uyoze ashade esaqhubeka nokuhambela uMkhosi woMhlanga oba sesigodlweni seSilo SamaBandla, eNyokeni, KwaNongoma, ngoSepthemba.
“Ngaphambi komshado angiziboni ngiyeka ukuhamba uMhlanga. Lesi yisinqumo engasithatha mina hhayi ukuthi mhlawumbe nginabazali abanomthetho. Ngikholelwa ekutheni umzimba yithempeli likaNkulunkulu ngakho awuwuphathi budlabha,” kusho uNcupha othe akekho owesilisa ahlekisana naye okwamanje.
UNcupha uthe akazikalele isikhathi afisa ukushada ngaso ngoba umshado “uyisibusiso sikaNkulunkulu” inqobo nje uma esemtholile umaqondana.
Lo mculi obuye abe ngumkhangisi weluleke amantombazane ngokuthi kumele ayazi into ayifunayo empilweni bese esebenzela ekutheni lelo phupho lifezeke.
“Mina nje ngiyayazi into engiyifunayo empilweni futhi akekho engincike kuye. Abaningi bathi uma uphumelela ungumuntu wesifazane yingoba mhlawumbe ujola nesikhulu kanti kimi akunjalo. Ngingamane ngihlale ekhaya kunokuthi ngenze kanjalo. Kumele uzimisele futhi ube nokuzethemba, lapho-ke konke kuzolandela.
“Okunye okubalulekile wukuthi kumele uhloniphe umzimba wakho ungumuntu wesifazane ungalokhu uwuphatha isinoma yikanjani ngoba lokho kungakudalela izifo bese impilo yakho iba mfishane,” kusho uNcupha.
Uveze ukuthi i-albhamu yabo entsha enezingoma ezifana nethi AmaMoods abayenze noSir Bubzin, Ngisey’ntweni, Uzongenzani nezinye sekusele kancane ukuthi iphume.
“Siya eGoli lapho sizofika khona siqophe ne-video. Abantu ababekezele iyeza,” kusho yena.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UBan Ki-moon unxenxa ukuthula eGaza Strip
2012-11-21 14:04
Ramallah - Isikhulu esiphezulu se-United Nations uBan Ki-moon usebize ukuthi kube nokuthelelana amanzi kuqedwe ukuhlasela okuqhubeka eGaza Strip, nokwenziwa ngabakwa-Israyeli.
Ukukhuluma kukaKi-moon kuza ngemuva kwezingxoxo azibambe nomholi wasePalestine uMahmud Abbas, ngoLwesithathu.
"Ngiyagcizelela ukuthi akuyekwe ukuhlasela okwenziwa ngamasosha, ahlasela izindawo zabakwa-Israyeli. Lokhu akwamukelekile," esho etshela abezindaba edolobheni iRamallah.
Abezindaba zeNewspakistan babike ukuthi imizamo yokuzama ukuletha ukuthula ihlule noma sekuhambele uNobhala woMbuso waseMelika uHillary Clinton.
Ukuhlaselana kwalezi zigayigayi sekwedlule nemiphefumulo yamakhulu abantu, kuthiwa balinganiselwa ku-137 abasePalestine ababulewe, babe ngaphezu kuka-1 100 abalimele.
– Landela Izindaba News24 kuTwitter
(@IzindabaNews24).
- Sapa - AFP